
N agpupugay ang Partido sa Timog Katagalugan sa lahat ng mga Pulang kumander at mandirigma sa okasyon ng 
ika-52 Anibersaryo ng New People's Army (NPA). Pinupuri ng Partido ang kanilang matibay na determinasyon, 
katapangan at dedikasyon na taos-pusong paglingkuran ang sambayanang Pilipino at isulong hanggang sa 


tagumpay ang pambansa-demokratikong rebolusyon ng bayan sa Pilipinas. 


Pinararangalan ng Partido ang 


NPA dahil sa ipinapamalas na kabayanihan, katatagan at diwang walang-takot sa pagbigo sa maruming gera at 
terorismo na pinakakawalan ng rehimeng US-Duterte at mga utusang aso sa AFP at PNP laban sa sambayanang 


Pilipino. 


Pinagpupugayan” ng KRTK ang mga 
rebolusyonaryong ”789757mmamamayan na - nasa 
kanayunan at kalunsuran sampu ng kanilang 
mga rebolusyonaryong organisasyon at mga 
lokal na organo ng kapangyarihang pampulitika 
sa mga larangan at baseng gerilya ng NPA dahil 
sa di matatawarang ambag nila sa pagsusulong 
ng rebolusyonaryong armadong pakikibaka 
sa iba't ibang panig ng kapuluan. Binabati at 
sinasaluduhan ng Partido sa rehiyon ang lahat 
ng alyado at kaibigan ng rebolusyon na sa iba't 
ibang kaparaanan ay nag-aambag ng tulong sa 
rebolusyonaryong adhikain ng sambayanan. 


Gunitain natin ang kadakilaan ng mga martir 
ng rebolusyon na walang pag-iimbot na nag-alay 


ng kanilang buhay para sa kapakanan ng masang 
api't pinagsasamantalahan ng imperyalismo, 
pyudalismo 5 at: burukratang kapitalismo. 
Nagsisilbing modelo ang kanilang dakilang 
buhay na dapat na tularan at pahalagahan ng 
bawat rebolusyonaryo. Sila ang inspirasyon sa 
nagpapatuloy na dakilang krusada para ibunsod 
ang rebolusyonaryong pagbabago na wawasak 
sa malakolonyal at malapyudal na sistemang 
panlipunan sa Pilipinas. 


Sa partikular, iginagawad ang pinakamataas 
na pagkilala kina Kasamang Antonio Cabanatan, 
Julius Giron, Randall Echanis, Fidel Agcaoili, 
Eugenia Magpantay at Agaton Topacio--mga 
martir ng rebolusyon at kinikilalang pambansang 
lider. at haligi. ng kilusang 8Bpambansa- 
demokratiko--at kay Kasamang Florenda Yap. 
Si Kasamang Antonio Cabanatan, 74 taong 
gulang, ang pinahuling biktima ng pamamaslang 
ng kaaway kasama ang kanyang asawang si 
Florenda Yap, 65 taong gulang, na parehong 
ilang taon nang retirado sa rebolusyonaryong 
gawain. Dinukot, itinago at pinahirapan sila nang 
ilang buwan at saka binigti hanggang malagutan 
ng hininga. Natagpuan ang kanilang walang 
buhay na katawan noong Disyembre 26, 2020 sa 
Barangay Botong, Oton, Iloilo. 


Pinararangalan din ng KRTK sina Ermin Bellen, 
Bonifacio Magramo, Mario Caraig, Dioscoro Cello, 
Noli Siasico, Andrea Rosal, Lorelyn Saligumba, 
Rona Jane Manalo, Justine Vargas, Dario 
Almonte, Ronel Batarlo, Eduardo Torrenueva 
at marami pang kasamang nagbuwis ng buhay 
at martir ng rebolusyon sa Timog Katagalugan. 


Sinasagisag nila ang di matatawarang katapatan 
sa rebolusyonaryong adhikain at pagiging modelo 
bilang mga rebolusyonaryo. 


Humihiyaw ng hustisya at paniningil ang 
sambayanan at mga kaanak ng mga biktima ng 
kabuktutan at walang pakundangang pagpatay 
ng kasalukuyang naghaharing rehimen at ng 
berdugong AFP at PNP. Hindi makakalimot 
ang rebolusyonaryong kilusan sa walang 
kapatawarang krimeng ito laban sa sangkatauhan. 
Sa tamang panahon igagawad ng kilusan ang 
rebolusyonaryong hustisya sa mga pasimuno 
at may pananagutan sa mga karumal-dumal na 
krimeng ito. 


Higit na mataba ang lupa sa pagrerebolusyon sa 
Pilipinas. Ang bulok-sa-kaibuturang malakolonyal 
at malapyudal na sistemang panlipunan sa bansa 
ang nagsasandal sa pader sa mamamayang 
Pilipino na magrebolusyon. Nasa unahan ng 
kilusan para sa pambansang pagpapalaya sa 
Pilipinas ang CPP-NPA at NDFP. Isinusulong 
ng Partido ang demokratikong rebolusyon ng 
bayan sa pamamagitan ng matagalang digmang 
bayan. Ang NPA ang pangunahing armadong 
organisasyon na pinakikilos ng Partido sa 
pagsusulong ng armadong pakikibaka upang 
durugin ang mga haligi ng reaksyunaryong 
paghahari ng imperyalismo, pyudalismo at 
burukratang kapitalismo sa bansa. 


Nananatiling ppaborable at mabilis 8na 
nahihinog ang kalagayan sa daigdig at bansa para 
sa pagsulong ng demokratikong rebolusyon ng 
bayan sa Pilipinas upang dalhin ito sa ganap na 
tagumpay. Sumusuray at patuloy na binabayo 
ng krisis ng labis na produksyon ang pandaigdig 
na sistema ng monopolyo-kapitalismo. Higit 
na naging matingkad ito sa pagragasa ng 
pandemyang COVID-19 na ibayong nagsadlak 
sa mga ekonomya, kapwa ng mauunlad at 
atrasadong mga bansa, sa pagkabangkarote. 

Ang KALATAS ang opisyal na pahayagan ng rebolusyonaryong 


mamamayan ng Timog Katagalugan. Pinapatnubayan ito ng Marxismo- 


Leninismo-Maoismo. Inilalathala ito ng Partido Komunista ng Pilipinas 


(MLM) at ng Bagong Hukbong Bayan ng Timog Katagalugan. 


Inaanyayahan ng pamatnugutan ang mga mambabasa na mag-ambag 


sa pagpapahusay ng ating pahayagan. Magpadala ng mga komentaryo 
at mungkahi, balita at rebolusyonaryong karanasan na maaaring ilathala 


sa ating pahayagan. Ito ay tumatanggap ng mga liham sa: 


O st.kalatas@gmail.com 

@ balikwastk.wordpress.com 


Nag-aanak ito ng malakas na paglaban mula sa 
masang manggagawa at masang anakpawis ng 
daigdig at pinalalagablab ang apoy ng armadong 
pakikibaka sa signipikanteng bilang ng mga 
bansang kolonya at malakonya ng imperyalismo 
kabilang ang Pilipinas. 


Sa Pilipinas, ang mahigit limang dekadang 
buhay-at-kamatayang pakikihamok sa 
reaksyunaryong B paghahari ng malalaking 
kumprador, uring panginoong maylupa at 
burukratang B kapitalista ay Vmnaghawan sa 
pagkakatatag. ng Pulang 5 kapangyarihang 
pampulitika ng mamamayan sa maraming 
bahagi ng kapuluan at naghatid ng malalaking 
pagsulong at tagumpay ng nakikibakang 
sambayanan. Ang mga natipong tagumpay sa 
nakaraang mahigit limang dekada ang magiging 
higanteng puhunan para sa mas malalaking 
pagsulong at tagumpay sa darating na mga taon. 


l. Krisis ng imperyalismo 
at ang rebolusyong 
Pilipino 
Bi?y ngayon ang pandaigdig na 
sistemang kapitalista nang walang kasing- 
lalim na krisis ng labis na produksyon. Ang 
kabangkarotehan ng sistemang ito ay higit na 
nalantad sa kabiguan ng mga neoliberalistang 
rehimen sa mga abante at di-maunlad na 
mga bansa na sawatain ang pagragasa ng 
pandemyang COVID-19 na nananalasa sa 
pandaigdig na ekonomya at nagsadlak sa 


mamamayan ng daigdig sa walang-katulad na 
kahirapan at pagkabusabos. 


Isang “napakalaking kabalintunaan na 
sa kabila ng pag-unlad at rebolusyunisasyon 
sa syensya at teknolohiya para pataasin ang 
produktibidad ng mga pwersa sa produksyon, 
nagpapatuloy na laganap ang kahirapan at 
pagkabusabos ng mamamayan ng daigdig. 
Nagiging isang malalim mna kontradiksyon 
ang tumataas na panlipunang katangian ng 
produksyon subalit pag-aari ng monopolyong 
burgesya at pinansyal na oligarkiya ang mga 
kagamitan sa produksyon, may kontrol sa mga 
relasyon sa produksyon, nagtatakda sa mga 
kundisyon sa paggawa at paggamit ng mga 
rekursong tao at materyal para sa maksimisasyon 
ng pribadong tubo at pataasin ang presyo ng mga 
pribadong ari-arian sa pamamagitan ng pinansyal 
na manipulasyon. 


Udyok ng kasakiman sa tubo, ipinataw 
ng estado ng internasyunal na burgesya ang 

neoliberal na patakarang pang-ekonomya sa 
mga lipunan para pabilisin ang akumulasyon 
at konsentrasyon ng produktibo at pinansyal 
na kapital sa kamay ng napakaliit na isang 
porsyento ng populasyon para pagsamantalahan, 
pagkaitan at pigain ang natitirang 99 porsyento 
ng sangkatauhan. Niluwagan ang kalakalan at 
pamumuhunan, isinapribado ang mga ari-ariang 
pampubliko, sinagip ang mga naluluging empresa, 
at nagkaloob ng pagbawas sa buwis at iba pang 
insentibo sa negosyo ng mga monopolyong 
burgesyang korporasyon. 8 Sa kabilang dulo, 
binawasan ang mga serbisyong panlipunan, 
pinaliit ang sahod at iba pang kita ng masang 
anakpawis, nagpataw ng paghihigpit-ng-sinturon, 
tinanggal ang mga regulasyong panlipunan at 
pangkapaligiran, inilipat sa pribado ang mga 
pag-aaring publiko, at binansot ang industria ng 
mga di-maunlad at neokolonyal na ekonomya ng 
daigdig. 


Sa pagtama ng pandemya, ibayo pang 
ibinulid sa mas malalim na krisis ang dati nang 
nagpapatuloy na istagnasyon at depresyon ng 
pandaigdig na ekonomya sapul ng pagtama ng 
pinansyal na krisis noong 2008. Malawakang 
naparalisa ang produksyon ng mga mahahalagang 
empresa at industria bunga ng pagkaputol 
at nagambalang supply at demand chain. 
Milyun-milyong manggagawa ang nawasak ang 
kabuhayan dahil sa pagkawala ng trabaho o dahil 
sa pagbagsak ng kita resulta ng mga ipinatutupad 
ng mga kapitalista na sari-saring iskema ng 
pagtitipid, pleksibleng paggawa, no work-no pay 
at downsizing para magbawas ng gastos. Subalit 
bago pa ang krisis pinansyal ng 2008, madalas 
na ang pagsahol ng krisis ng labis na produksyon 
dahil sa patuloy na pagtutulak ng monopolyong 
burgesya na pababain ang kita at sahod ng 
masang anakpawis hanggang sa punto na hindi 
na nila kayang bilhin at bayaran ang nalilikhang 
produkto at serbisyo sa lipunan. 


Sa kabilang banda, higit na ibinunsod nito ang 
papataas na pinansyalisasyon at ispekulasyon 
sa mga pamilihang pinansyal--kundisyon na 
lumilikha ng ekonomikong bula na anumang 
oras ay maaaring sumabog. Ang halaga at 
yamang nalilikha sa kapitalistang lipunan sa 
yugto ng imperyalismo ay hindi na lamang 
nanggagaling sa larangan ng produksyon kundi 
sa todo-todong pinansyal na ispekulasyon na 
walang sinasalalayang halaga sa produksyon ng 
mga pangangailangan ng lipunan at palayo nang 
palayo sa tunay na ekonomya. 


Pinabilis ng pandemya ang malaking agwat 
ng pagkakahati ng mga uri sa lipunan at higit na 
pinasahol ang dati nang di pagkakapantay-pantay 
sa mundo. Halos kalahati ng buong sangkatauhan 


ay nabubuhay sa S5.50 kada araw. Higit ang 
inaangking yaman ng mga bilyonaryo kaysa pag- 
aari ng 4.6 bilyong tao na bumubuo sa 6096 ng 
populasyon ng daigdig. Humigit-kumulang sa 735 
milyong mamamayan ang nabubuhay sa grabeng 
kahirapan. Habang nawala sa mga manggagawa 
ang S3.7 trilyon na kita, ang yaman naman ng 
mga bilyonaryo ay nadagdagan pa ng 53.9 trilyon. 


Samantala, namumuhunan ng trilyon-trilyong 
dolyar ang mayayamang bansa para palakihin ang 
kani-kanilang ekonomya gayung ang mahihirap 
na bansa ay pinaparalisa at nakagapos ang 
kamay para makagawa ng sapat na pagtugon 
sa pandemya dahil kapos nang 52.5 trilyon ang 
pondong magagamit. Sa kabuuang S13 trilyon 
na ginamit para sa pagbangon ng mga ekonomya 
mula sa pandemya, kulang sa 196 ang napunta sa 
mahihirap na bansa. 


Bago ang pandemya, ang 64 na mga bansang 
may mababang kita ay gumagastos nang labis 
para bayaran ang kanilang pagkakautang sa 
mga pandaigdig na pinansyal na institusyon 
kaysa sa pagpapalakas ng kanilang sistemang 
pangkalusugan. Nadagdagan pa ng humigit- 
kumulang sa S1.9 trilyon ang pinapasan nilang 
utang pampubliko. 


Nakatakdang sumabog ang krisis sa pautang. 
Umabot na sa 5281 trilyon ang pandaigdigang 
utang. Ito na ang naitalang pinakamataas sa 
kasaysayan. Samantala, nadagdagan ng 9946 o S24 
trilyon ang pandaigdigang utang sa panahon ng 
pandemya. 


Para makabayad sa utang ang mahihirap 
na bansa, kailangan nilang abandonahin ang 
mga programa para sa panlipunang serbisyo 
at kagalingan ng bilyun-bilyong mamamayan 
na nasasadlak sa grabeng kahirapan. 88s Mas 
masahol ang konsekwensya ng kabiguang 
magbayad ng utang--nangangahulugan ito 
ng risgong di na makautang sa hinaharap. Ito 
ang masamang resulta ng bisyosong siklo ng 
walang katapusang pangungutang, paghihigpit 
ng sinturon at pribatisasyon sa ilalim ng 
neokolonyal na kaayusan. Ang mga pautang ng 

“Milyun-milyong pamilya ang nawasak 
ang kabuhayan dahil sa pagkawala ng 
hanapbuhay at lumalaking pagkakautang. 
Matinding tinamaan ng pandemya ang 
mga kababaihan, minoridad, mga may 
kapansanan, matatanda, refugees, migrante 
at katutubong mamamayan.” 

mga imperyalistang bansa sa mga neokolonyal 
na bansa ay hindi pandugtong ng buhay kundi 
isang habambuhay na pagkakabilanggo ng mga 
nangungutang. 


Ang pandemya na humawa na sa mahigit 127 
milyong mamamayan sa daigdig ay nag-iwan ng 
mahigit sa 2.8 milyong patay at patuloy pang 
madaragdagan ito sa bawat araw na lumilipas. 
Matagalan ang iiwanan nitong marka sa 
sangkatauhan kahit na may nadiskubre nang mga 
bakuna para sugpuin ang pagkalat ng impeksyon 
sa harap ng bagong natutuklasang mga variant 
ng COVID-19 na higit na mabagsik at mabilis na 
makahawa. 


Nagbabadya ang malawakang kagutuman. 
Ayon sa ulat ng UN World Food Program (WFP), 
maaaring umabot sa 265 milyon ang makararanas 
ng matinding kakapusan sa pagkain sa taong 
2020. Resulta ito ng magkasamang epekto ng 
pandemya at pandaigdig na resesyon na sumira 
sa sistema ng suplay ng pagkain. May matagalang 
epekto ito sa kalusugan at nutrisyon na ang 
kalubhaan at saklaw ay hindi pa nangyayari sa 
nakaraang kalahating siglo. Sa US, dumoble 
ang bilang sa mga pamilyang dumaranas nang 
kawalang seguridad sa pagkain sa kalahatan, at 
naging triple sa mga pamilyang may anak dahil 
sa pandemya--ayon sa ulat ng Hunyo 2020 ng 
Institute for Policy Research na bumabatay sa 
datos ng US Census Bureau's Household Pulse 
Survey. Ang kawalang seguridad sa pagkain ay 
mas matindi sa hanay ng mga pamilyang Itim at 
Latino. 


Sa kalahatan, kasing-lubha kung di man mas 
malubha ang epekto ng COVID-19 sa seguridad 
sa pagkain sa buong mundo. Ayon mismo kay 
WPFP Director David Beasley sa kanyang ulat sa 
UN Security Council, ang daigdig ay nasa “bingit 
ng pandemya ng pagkagutom.” Sa kasalukuyan, 
dumaranas na ng matinding tag-gutom ang may 
tatlong dosena ng mga bansa. Ang bilang ng mga 
taong nakararanas ng kronikong pagkagutom ay 
lumaki nang 130 milyon noong 2019 tungong 
800 milyon, walong ulit ng kabuuang kaso ng 
nagkasakit ng COVID-19. Higit na bulnerable 


ang mga bansang apektado ng mga armadong 
labanan at pagbabago ng klima. Napipinsala ang 
anumang pagsisikap para tiyakin ang pandaigdig 
na seguridad sa pagkain dahil sa climate change 
na higit pang pinalubha ng pagkadiskaril 
ng produksyon partikular ng pagbagsak ng 
produksyon ng pagkain, pagtaas ng presyo, at 
pagkagambala ng transportasyon at distribusyon 
na nagreresulta ng malubhang kakapusan sa mga 
lokal na pamilihan. 


Milyun-milyong pamilya ang nawasak ang 
kabuhayan dahil sa pagkawala ng hanapbuhay 
at lumalaking pagkakautang. Matinding 
tinamaan ng pandemya ang mga kababaihan, 
minoridad, mga may kapansanan, matatanda, 
refugees, migrante at katutubong mamamayan. 
Kasuklam-suklam ang di pagkakapantay-pantay 
sa akses sa bakunang COVID-19 kung saan sa 10 
mayayamang bansa pa lamang naisagawa ang 
pagbabakuna ng 7596 ng lahat ng dosis ng bakuna 
habang ang mahigit 130 bansa ay naghihintay 
pang masimulan ang pagbabakuna. 


Kasumpa-sumpa ang pagharang ng 
mayayamang bansa sa daigdig sa pinakahuling 


pagsisikap 'ng mahihirap na bansa na 
pansamantalang iurong ng World Trade 
Organization (WTO) ang mga. alituntunin 


na nagpoprotekta sa intellectual property 
para padaliin at (pabilisin ang akses sa 
bakunang COVID-19.. Mas pinahahalagahan 
ng mayayamang bansa ang kikitaing tubo ng 
kanilang mga kumpanyang parmasyutikal, kaysa 
ang pagkakamit ng pandaigdigang imyunidad at 
pangkalahatang kagalingan. 


Isinusulong ng South Africa at India at 
sinusuportahan ng 57 bansa ang panukalang 
pag-urong ng kasunduang Trade Related 
Protections for Intellectual Property Rights 
(TRIPS), na sumasaklaw sa mga pangangailangang 
medikal habang may pandemya. Layon nitong 
pahintulutan ang mga umuunlad na ekonomya 
na simulan ang pagmamanupaktura ng mga 
gamot at bakuna nang hindi na hinihintay ang 
pagpapalisensya mula sa mga kumpanyang 
parmasyutikal na nagmamay-ari ng intellectual 
property sa mga nasabing gamot at bakuna. 


Tinututulan at hinahadlangan ito ng US, 
EU, Canada at UK sa dahilang ang pagluluwag 
sa mga alituntunin sa intellectual property, 
kahit pansamantala, ay maaaring magbawas 
sa mga insentiba para sa pananaliksik ng mga 
korporasyon. Higit na nagiging iskandaloso ang 
ganitong pusisyon sa harap ng katotohanan na 
sa pondo ng publiko nagmumula ang ginagamit 
ng mga kumpanyang parmasyutikal para sa 
pananaliksik at pagtuklas ng mga gamot at 
bakuna. 

Sa kasalukuyan, humigit-kumulang sa 596 
ng pandaigdig na populasyon pa lamang ang 
nabakunahan. 8 Aabot sa sangkatlo nito ay 
nasa US. Samantalang bumababa ang bilis ng 
nahahawahan ng COVID-19 sa US, mabilis naman 
itong tumataas sa lahat ng panig ng mundo. 
Hangga't hindi nakokontrol ang pandemya 
sa pandaigdigang saklaw, mananatili ang 
problema sa pampublikong kalusugan, dahil 
kahit masawata ang bayrus sa mayayamang 
bansa, ang patuloy na pag-iral ng bayrus sa 
ibang panig ng mundo ay maaari lamang 
humantong sa pag-usbong ng mas mapanghawa 
at higit na mapanganib na mutation at variant na 
magpapaatras sa mga naging pagsisikap tungo sa 
pandaigdigang imyunidad o kaya sa pagsiklab ng 
panibagong pandemya. 


Higit sa anupamang panahon, ibayong 
umiigting ang lahat ng pangunahing kontradiksyon 
sa daigdig: iyong sa pagitan ng kapital at paggawa 
sa mga imperyalistang bansa, iyong sa hanay 
ng mga imperyalistang kapangyarihan, iyong sa 
pagitan ng mga imperyalistang kapangyarihan at 
ng mga inaaping mamamayan at bansa, at iyong 
sa pagitan ng mga imperyalistang kapangyarihan 
at ng ilang mga estado na naggigiit ng kanilang 
pambansang kasarinlan at sosyalistang adhikain. 


Ibayong pinalakas ng pag-igting ng krisis ng 
pandaigdig na kapitalismo, ng neoliberalismo at 
ng pandemya ang samut-saring reaksyunaryong 
karahasan na nakaugat sa sistemikong rasismo 
at mga ideya ng superyoridad ng lahing puti 
tulad ng neo-Nazismo, white supremacy at 
terorismong nakatuon laban sa ibang lahi at 
etnosidad. Araw-araw ay lumalaki ang panganib 
sa mga karahasan at krimen laban sa mga 
lahing hindi puti. Pinapaypayan ang ganitong 
mga kilusan ng mga ultra-kanan na populistang 
rehimen na pinagbubuntunan ng sisi ang mga 
lahing may kulay ang balat at mga migrante na 
umaagaw diumano sa trabaho ng mga lahing puti. 


Ang krisis ng pandaigdigang sistemang 
kapitalista at ng pandemya ay nagbubunsod ng 
pagsiklab ng mga pakikibakang masa sa lahat ng 
panig ng daigdig. Sa maraming bansa, ginagamit 
ng mga naghaharing rehimen ang pandemya 
upang supilin ang mga pagtutol, kinokontrol 
ang midya at binubusalan ang mga kritisismo. 
Ipinatutupad ang mga paghihigpit para pigilan ang 
paglaganap ng COVID-19 subalit kaalinsabay, para 
pahinain ang politikal na oposisyon sa kanilang 
paghahari. Sinasangkalan nila ang pandemya 
para magpatupad ng marahas na mga hakbang 
para supilin ang mga pagtutol, ikriminalisa 
ang mga batayang kalayaan, patahimikin 
ang independyenteng pag-uulat at limitahan 
ang mga aktibidad ng mga organisasyong 


di gubyerno. Tinutugis, ikinukulong at 
ipinapailalim sa pagmamanman at pananakot 
ang mga tagapagtaguyod ng karapatang tao, 
mamamahayag, abogado, aktibista at kahit 
maging mga manggagawang pangkalusugan. 


Sa gitna ng malawakang disempleyo at 
pandemya, mariing nilalabanan at tinututulan 
ng malalaking kapitalistang B negosyo at 
monopolyong burgesya ang umento sa sahod 
ng masang manggagawa. Sa US, nagsasanib ng 
pwersa ang mga Republican at konserbatibong 
Democrats laban sa panukala ng mga tinaguriang 
progresibo't “Democratic Socialist” na itaas 
ang federal minimum wage sa 515 kada oras 
mula sa umiiral na S7.25 kada oras. Ginagamit 
nilang dahilan na ang pagtatakda o pagtataas ng 
minimum na sahod ay magtutulak sa maliliit na 
negosyo na mamili, alinman sa magtanggal ng 
mga manggagawang sumasahod nang mababa 
sa minimum o magsara ng kanilang negosyo. 
Isinasandal sa sulok ng sistemang kapitalista 
ang mga manggagawa sa dalawang pamimilian 
lamang: mababang sahod o walang sahod? 
Itinatambol ng mga monopolyo-kapitalista ang 
maling paniniwala na nasa interes kapwa ng 
mga manggagawang may mababang sahod at 
maliliit na negosyo na labanan ang pagtataas ng 
minimum na sahod. 


Sa kabila nito, tumatangging magpaloko 
ang masang manggagawa sa demagohikong 
pananalita ng malalaking negosyo na nagtatago 
sa likod na “protektahan ang empleyo at 
maliliit na negosyo.” Malakas na isinusulong 
ng masang manggagawa ang mga kahilingan 
para itaas ang minimum na sahod, seguridad 


Protestang nilahukan ng milyun-milyong Indian 
laban sa mga panibagong anti-magsasakang 
patakaran ng kanilang gubyerno. 

May aktibistang nagbibigay ng bulaklak sa isang pulis sa isang 


sa trabaho't proteksyon sa pook-trabaho. 
Naglulunsad sila ng mga protesta at welga 
para igiit ang mga kahilingang magpapabuti sa 
kanilang kalagayan at pusisyon. Sa maraming 
bansa, sumisiklab ang mga pakikibakang masa 
at protestang bayan sa mga lansangan laban sa 
matinding paghihikahos at kagutuman, pasismo, 
kawalang pagkakapantay-pantay, panunupil ng 
mga awtoritaryan na rehimen at neoliberal na 
imposisyon ng imperyalismong US. 


Sa India, nagpapatuloy ang mga protesta't 
barikada ng milyon-milyong magsasaka laban 
sa neoliberalistang batas sa agrikultura na 
ipinatutupad ng gubyerno. Kanilang tinututulan 
ang mga batas na mapaminsala sa kabuhayan 
ng masang magsasaka at pabor sa malalaking 
agri-korporasyon na magkakaroon ng lumalaking 
kontrol at kapangyarihan sa pagsasaka. 


Sa Chile, naipwersa ng sustenidong mga 
protesta at pag-aaklas ng mga mamamayan ang 
naghaharing rehimen na magpatawag ng isang 
plebisito na babaklas sa minanang awtoritaryan 
na konstitusyon na umiral mula pa sa panahon 
ng suportado-ng-US na diktadurang militar ni 
Augusto Pinochet. Sa napakalaking kalamangan, 
bumoto ang mamamayang Chilean na palitan 
ang kasalukuyang konstitusyon ng bansa para 
baklasin ang mga probisyong neoliberalista at 
pasista. 


Sa Myanmar, walang tigil na nagpoprotesta 
at humuhugos sa kalsada ang mamamayan sa 
Yangon at iba pang mga siyudad para tutulan ang 
kudeta na inilunsad ng Tatmadaw--ang tawag sa 
militar ng Myanmar--laban sa demokratikong 
halal na mga kinatawan ng National League for 
Democracy (NLD). Inaresto at idinetine ng militar 


aksyong protesta laban sa kudetang militar sa Yangon, Myanmar. 

sina Presidente Win Myint at State Counsellor 
Aung San Suu Kyi kasama ang mga ministro, 
pangalawang ministro at mga kinatawan ng 
parlamento sa araw bago upisyal na maiproklama 
ang kanilang panalo. Tinutulan ng Tatmadaw 
ang resulta ng napakalaking kalamangan at 
panalo ng NLD sa pangkalahatang eleksyon 
noong Nobyembre 20, 2020 laban sa partidong 
sinusuportahan ng militar sa akusasyon ng 
malawakang pandaraya at iregularidad. BB Sa 
kabila ng matinding panunupil ng mga militar 
at pulis, nagpapatuloy ang mga protestang 
bayan at civil disobedience ng mga kawani ng 
gubyerno, manggagawang pangkalusugan, mga 
estudyante, manggagawa, magsasaka at iba pang 
maimpluensyang sektor ng lipunang Myanmar. 
Umani rin ng internasyunal na pagkundena ang 
kudeta laban sa demokratikong halal na gubyerno. 


Sa Russia, daan-daang libo ang nagprotesta 
sa lansangan ng Moscow at iba pang siyudad at 
nananawagan sa pagwawakas ng diktatoryal na 
rehimen ni Putin. Hindi napigilan ng marahas 
na panunupil ng mga pulis at pwersang 
panseguridad ng rehimen ang protestang bayan. 
Ang mga protestang ito ay sinindihan ng pag- 
aresto kay Alexei Navalny, lider ng liberal-burges 
na oposisyon na nagdadala ng anti-korapsyong 
krusada. Si Navalny rin ang sinubukang lasunin 
ng Novichok -- isang gawang-Russia na nerve 
agent -- ng mga hinihinalang ahente ni Putin. 
Pinasiklab nito ang napunong poot at galit 
ng mamamayang Ruso sa 20-taong paghahari 
ng rehimeng Putin, at naghapag din sila ng 
mga kahilingang lampas na sa itinataguyod ni 
Navalny. Malalim itong nakaugat sa matinding 
ligalig na umiiral sa hanay ng mga manggagawa 
at mamamayang Ruso dahil sa di pagkakapantay- 
pantay sa lipunan, tumataas na presyo ng mga 
batayang pangangailangan, mababang sahod, 
kawalang trabaho at masisilungang bubong, 
pagmamanman ng mga pulis, panunupil at pang- 
aabuso. Pinatingkad pa lalo ito ng kapabayaan ng 
gubyernong Putin na protektahan ang kagalingan 
ng mamamayan sa harap ng pandemya kung 
saan pang-apat ang Russia sa mga bansang 
may pinakamataas na kaso ng nagkakasakit ng 
COVID-19. 


Sa US, nagbibigkis ang mga Itim, Latino, 
Asyano at mga migranteng manggagawa sa mga 
kilusan para labanan ang rasismo, diskriminasyon, 
xenophobia at sistematikong karahasan at 
brutalidad ng mga pulis sa mga lahing may kulay 
ang balat. Ibayong inudyukan at pinaypayan ng 
ultra-kanan at neo-pasistang rehimen ni Trump 
ang paglakas ng mga kilusang white supremacist 
laban sa mga lahing may kulay ang balat at mga 
migrante para maging tampulan ng karahasan 

Paglipad ng mga eroplanong pandigma ng US sa USS Reagan, 
isang aircraft carrier ng US Navy, sa West Philippine Sea. 

at paninisi sa krisis at malubhang disempleyo 
sa US. Ang nabigong insureksyong sinulsulan ni 
Trump noong Enero 6, 2021 para salakayin ang 
Capitol Building at pigilan ang deklarasyon ng 
pagkapanalo ni Biden bilang bagong presidente 
ay naglalantad sa malalim na krisis at polarisasyon 
sa lipunang US at sa ilusyon ng Kanluraning 
demokrasya na inilalako ng US bilang pandaigdig 
na modelo sa demokratisasyon ng mga lipunan. 


Mabilis na tumatalim ang mga inter- 
imperyalistang kontradiksyon, partikular ng 
umiigting na ribalan at pagsusukatan ng lakas 
sa pagitan ng US at China. lIkinagagalit ng US 
na ginamit ng China ang suporta ng estado sa 
mga empresang pag-aari at pinatatakbo ng mga 
monopolyong  burukrata-kapitalistang Tsino 
para kamtin ang estratehikong mga layunin sa 
ekonomya at militar. Pinagsisisihan ng US ang 
naging kapalit sa mga ibinigay nitong konsesyon 
sa China sa usapin ng mga pamumuhuan, 
kalakalan at paglilipat-ng-teknolohiya na nag- 
angat sa huli para maging pangunahing karibal ng 
una. 


Naggigirian ang US at China sa inumpisahang 
gerang pangkalakalan ng US para pawiin ang 
sarplas at kalamangan ng China sa kalakalan. 
Binabantaan naman ng agresibong posturang 
militar ng China na kontrolin ang kalakhang 
bahagi ng South China Sea batay sa mapa na 
nine-dash line na humahamon sa hegemonya't 
kontrol ng US sa ruta ng kalakalang pandagat 
sa karagatang Asya-Pasipiko. Hinahamon 
din ng US ang iligal na pagtatayo ng China ng 
mga istrukturang militar sa mga bahura at isla 
na saklaw ng Spratly Islands at Scarborough 
Shoal sa West Philippine Sea sa pamamagitan 
ng pagpapaigting ng mga patrulyang dagat at 
himpapawid sa ngalan ng diumano'y kalayaan sa 
paglalayag. 


Kapwa naman pinalalakas ng US at China 
ang kani-kanilang mga alyansa sa larangang 
ekonomiko at militar. Nananatili pa rin ang 
kontrol ng US sa United Nations at mga 
multilateral na mga ahensya ng IMF, World Bank 
at WTO at sa NATO't iba pang alyansang militar. 
Pinalalakas naman ng China ang alyansa sa Russia 
at pinalalawak ang alyansang ito sa mga bansang 
bumubuo ng blokeng BRICS (Brazil, Russia, India, 
China at South Africa), BRICS Development Bank, 
Asian Infrastructure Investment Fund (AlIF) at sa 
Belt and Road Initiative. 


Sa pagtindi ng ribalan ng US at China, 
agresibong gumagawa ng maniobra at kontra- 
maniobra ang isa't isa para palakasin ang kani- 
kanilang geo-pulitikal na pusisyon relatibo sa isa't 
isa. Pinalalakas ng US ang pusisyon at impluensya 
sa rehiyong Indo-Pacific sa pamamagitan ng 
pagbubuo ng MQuadrilateral Security Dialogue 
na binubuo ng Australia, Japan, India at US--na 
layuning itatag at palakasin ang alyansang militar 
ng US sa India sa harap ng pagsiklab ng labanan 
sa pagitan ng India at China sa pinag-aagawang 
teritoryo sa Galwan Valley sa Himalayas. 


Sa isang banda, patuloy na pinalalakas ng China 
ang pwersang nabal na tinatayang mapantayan 
kung di man ungusan ang US sa pagsapit ng 2049. 
Binabantaan nito ang dominanteng pusisyon ng 
US sa rehiyon ng Indian Ocean. Minamantine 
ng China ang network ng mga base militar 
tulad ng base nabal sa Djibouti at mga pasilidad 
pangkomersyo sa kahabaan ng baybayin mula 
mainland China hanggang Port Sudan sa Horn of 
Africa. Sinasaklaw ng mga rutang ito ang mayor na 
mga choke points tulad ng mga Strait ng Mandeb, 
Malacca, Hormuz at Lombok, gayundin sa mga 
estratehikong sentrong pandagat sa Pakistan, Sri 
Lanka, Bangladesh, Maldives, at Somalia. Kakabit 
ito ng isinusulong ni Xi Jinping na China-Pakistan 
Corridor at Belt and Road Initiative. 


Pinauunlad din ng China ang teknolohiya at 
kapabilidad sa land-based intermediate range 
missile system na kayang armasan ng nuclear 
warhead upang maging pamigil o deterrence 
sa agresibong postura ng US sa rehiyong Indo- 
Pacific. Ang mga kaganapang ito ay pag-eensayo 
para sa pagsusukatan ng lakas sakaling pumutok 
ang aktwal na mga komprontasyong militar. 


Samantala, patuloy na ipinapasa ng mga 
imperyalistang bansa ang krisis ng labis na 
produksyon sa mga reaksyunaryong kliyenteng 
estado sa mga di maunlad na bansa. Sa gayun, 
pinalalala ang mga kontradiksyon sa mga 
aping mamamayan at bansa. Nasusuklam ang 
mamamayan sa pagpapalubha ng imperyalismo 
sa atrasadong kundisyon ng mga bansa na nasa 


7 KALATAS 


8 KALATAS 


di-maunlad na Katimugang mga Kontinente. 
Palagiang binabagabag ang mga estadong ito ng 
lumalaking pagkalugi sa kalakalan at balanse sa 
bayaran sanhi ng mga ipinapataw na di pantay 
na mga kasunduan sa kalakalan at ekonomiko at 
sa mabigat na pasaning utang. Nililikha ng mga 
kundisyon ng imperyalistang pagsasamantala 
ang paglitaw ng mga kilusan na nagsusulong 
ng pakikibakang anti-imperyalista at nagnanais 
na lumaya sa kuko ng imperyalismo. May ilang 
bayan kung saan ang mga rebolusyonaryong 
partido ng proletaryado at mamamayan ay 
nagpupunyagi sa armadong rebolusyon para sa 
pambansa at panlipunang paglaya. Tumitingala 
at humahalaw ng halimbawa sa kanila ang lahat 
ng aping mamamayan at bansa sa daigdig. 


Patuloy ring naninindigan at naggigiit ng 
pambansang kasarinlan at sosyalistang adhikain 
ang ilang mga estado ng di maunlad na bayan. 
Kabilang dito ang Demokratikong Republikang 
Bayan ng Korea, Cuba at Venezuela. Matatag 
silang tumitindig at lumalaban sa imperyalistang 
blokeyong militar at pang-ekonomya at mga 
banta ng agresyon. 


Matatag na binibigo at nilalabanan ng 
mamamayan at naghaharing Korean Worker's 
Party ng DPRK ang 70-taong blokeyong militar 
at pamamarusang pang-ekonomya ng US. Sa 
ilalim ng patakarang Juche, matagumpay nitong 
naitatag ang isang ekonomyang umaasa-sa-sarili 
at pinangibabawan ang kagutuman sa panahon 
ng masamang ani. Matagumpay nitong naitatag 
at napaunlad ang pambansang kapabilidad militar 
at teknolohiyang nukleyar bilang pamigil sa 
agresyong militar ng US alinsunod sa patakarang 
Songun--isang posturang militar na malalim na 
nakaugat sa paglaban sa panlabas na banta para 
ipagtanggol ang kasarinlan ng Korea. 


Sa Cuba, patuloy na hinahawakan ng 
mamamayang Cubano at naghaharing partido ng 
proletaryado ang mga tagumpay ng rebolusyong 
Cubano na pinamunuan ni Fidel Castro at Che 


Guevara. Matatag nilang hinaharap at nilalabanan 
ang ipinataw na pamamarusang ekonomiko at 
blokeyo ng imperyalismong US upang pahinain at 
sabotahehin ang ekonomya at lipunang Cubano. 
Sa kabila ng imperyalistang panggigipit, naitatag 
ng Cuba ang kumprehensibong sistema ng 
pampublikong kalusugan at mga pag-unlad ng 
syensya sa larangan ng medisina at biotechnology. 


Kapuri-puri ang internasyunalistang diwa na 
ipinapakita ng Cuba at mamamayang Cubano 
sa daigdig. Sa loob ng anim na dekadang 
pakikipagtulungan sa mga bansa sa ibayong dagat, 
natulungan ng mga manggagawang medikal ng 
Cuba ang halos 2 bilyong mamamayan ng daigdig, 
humigit-kumulang na sangkatlo ng sangkatauhan. 


Nang pumutok ang pandemya, mahigit 30,407 
na mga Cubanong nasa propesyong medikal 
ang ipinadala sa 66 na mga bayan at bansa sa 
Europa, Latin America, Caribbean, Africa, Asya at 
Gitnang Silangan. Permanenteng nahahati-hati 
ang mga ito sa mga brigadang pangkalusugan at 
Henry Reeve Contingent na laging nakahandang 
tumugon sa bawat kahilingan ng mga bansang 
nangangailangan. Ang Cuba ang namumukod- 
tanging di maunlad na bansa na nakapagtuklas 
ng sariling bakuna laban sa COVID-19. 


Sa Venezuela, matatag na nilalabanan ng 
gubyernong Maduro ang mga panggigipit at 
blokeyong pang-ekonomya ng US para parusahan 
ang gubyerno at mamamayang Venezuelan sa 
naging paglansag sa kontrol ng mga multinasyunal 
na korporasyong US sa industria ng langis na 
sinimulan ni Hugo Chavez at ng Rebolusyong 
Bolivarian--isang proseso na naglipat sa kamay 
ng kolektibong aspirasyon at kagustuhan ng 
mamamayan ang pagpaplano sa ekonomya mula 
sa kamay at interes ng kapital. Matagumpay 
nitong binigo ang mga pakanang kudeta at 
interbensyong militar ng US sa pamamagitan ng 
maka-Kanang lider-oposisyon na si Juan Guaido. 
Matatag na tinatalunton ng gubyernong Maduro 
ang landas para sa sariling pagpapasya at 
kasarinlan laban sa US. 


Ang pagtalim ng “mga - pangunahing 
kontradiksyon sa daigdig ay naglalagay sa 
rebolusyong Pilipino '“sa  mapakainam na 
sitwasyon para ibayong magpalakas. Nasa gitna 
tayo ngayon ng transisyon tungo sa muling 
paglakas ng pandaigdigang pakikibaka laban sa 
imperyalismo at pagsulong ng mga pakikibaka 
para pambansang kalayaan, demokrasya at 
sosyalismo. 


Ang mahigit limang dekadang pagpupunyagi 
ng CPP-NPA-NDFP sa armadong rebolusyon 
ay tanglaw na nagbibigay ng inspirasyon sa 
maraming sambayanan sa mga di maunlad na 

bayan na posibleng magsulong ng demokratikong 
rebolusyong bayan sa pamamagitan ng 
matagalang digmang bayan, magpreserba 
sa sarili at patuloy na makapagpalakas sa 
larangang ng ideolohiya, pulitika, organisasyon 
at militar habang magiting na nilalabanan ang 
imperyalismo at mga kasapakat na lokal na mga 
naghaharing uri. 


Kakailanganin ng rebolusyong Pilipino at lahat 
ng mga armadong kilusan para sa pambansang 
pagpapalaya sa maraming bansa ng lahat na 
makukuhang internasyunal na suporta para 
gapiin ang imperyalismo at kamtin ang ganap 
na tagumpay ng rebolusyon sa kani-kanilang 
saklaw. Sa kontekstong ito, internasyunalistang 


tungkulin ng rebolusyong Pilipino na mag-ambag 
ng ganang kanya para sa muling pagdaluyong 
ng pandaigdig na rebolusyong proletaryo sa 
panahon ng napakatinding ligalig sa maraming 
sambayanan at lipunan sa daigdig dulot ng krisis 
ng pandaigdigang kapitalismo at pandemya. 


Tinatawagan ng Partido ang lahat ng 
mga rebolusyonaryong Pilipino na ibayong 
magpakatatag at tanggapin ang hamon ng 
masakripisyong buhay para ibagsak ang 
kasalukuyang rehimeng Duterte at dalhin ang 
rebolusyong Pilipino sa ganap na tagumpay. 
Ito ang ating dakilang internasyunalistang 
tungkulin sa mga mamamayan ng daigdig at sa 
sambayanang Pilipino. 


Il. Krisis ng naghaharing sistema sa Pilipinas at ang rehimeng 


Duterte 


a ilalim ng pasista at tiranikong paghahari ng rehimeng US-Duterte, patuloy na nalugmok ang mamamayan sa 

labis na paghihikahos, kaapihan at pagdurusa. Ibayong nasadlak ang sambayanan sa kumunoy ng kahirapan 
dahil sa inutil at kriminal na kapabayaan ng rehimen sa pagharap at pagbibigay ng lunas sa krisis ng pampubikong 
kalusugan resulta ng pagtama ng pandemyang COVID-19. 
transportasyon at operasyon ng mahahalagang negosyo't empresa habang milyun-milyong mamamayan ang 
nawasak ang kabuhayan at daan-daang libo ang nawalan ng trabaho sa ipinatupad nitong malupit na lockdown-- 
ang pinakamahaba sa mga bansang nagpatupad ng ganitong hakbangin sa daigdig. 


Cov|? 
Ya 


wi 
TO 

Ng 

Habang patuloy na sumusuray at nagdurugo 
ang ekonomya ng bansa, buong kahangalan 
namang ginagamit ng rehimen at mga militarista 
ang pandemya upang magpatupad ng higit 
na mapanupil na gerang henosidyo laban sa 
mamamayan sa ngalan ng “anti-komunismo at 
anti-terorismo.” Sa halip na iukol ang kulang 
na kulang na pondo at rekurso para lutasin ang 
mga pugwang sa sistema ng pampublikong 
kalusugan at kung papaano episyenteng 
ihahatid sa nangangailangang mamamayan 
ang ayuda at subsidyo, prayoridad ng rehimen 
ang pagwawaldas ng bilyun-bilyong pondo sa 
modernisasyon ng AFP at PNP para sa gerang 


lbinunga nito ang paralisasyon ng komersyo, 


kontra-rebolusyonaryo at sa pagpopondo sa 
batbat-ng-korapsyon na mga proyektong Build, 
Build, Build ng rehimen. 


Higit na inilantad ng pandemyang COVID-19 
ang istruktural na depekto ng dati nang sadsad 
at balot-sa-krisis na sistemang panlipunan sa 
Pilipinas. Mabilis na nahubad ang hungkag na 
mga pangako ng kaunlaran sa ilalim ng mahigit 
apat na dekadang pag-iral ng neoliberalistang 
rehimen sa Pilipinas. Patuloy na pinadudugo 
ng neoliberal na patakarang deregulasyon, 
liberalisasyon at pribatisasyon ang malakolonyal 
at malapyudal na ekonomya ng bansa at ibayong 
ibinulid nito ang Pilipinas sa pagiging atrasado, 
agrikultural, pre-industrial at palaasa sa 
dayuhan at lokal na pangungutang. 


Labis na nakasandig ang ekonomya 
ito sa pagluluwas ng murang hilaw na 
mineral, troso, mga pang-eksport na 
pananim at bahagyang prinosesong 
manupaktura na may mababang dagdag- 
na-halaga habang mabigat na umaasa sa 
importasyon ng mas mahal na mga makina 
at kagamitan sa produksyon at mga pyesa 
para sa asembli ng mga komponenteng 
elektroniks at makina sa mga sweat shop 
na nasa export processing zones at special 
economic zones bukod sa mga inaangkat 
para sa luho ng mga naghaharing- 

NETONG UTANG NG 
PILIPINAS SA 2021 


uri. Iniluluwal ng sistemang ito ang taunang 
pagkalugi sa kalakalan at bayaran at depisito 
sa taunang badyet ng gubyerno. Para tapalan 
ang mga pagkalugi, kailangan nitong umasa 
sa pangungutang sa mga dayuhan at lokal na 
mga institusyong pampinansya sa isang walang 
katapusang siklo na patuloy na naglulubog sa 
buong ekonomya sa kumunoy ng utang. 


Sapul nang umakyat sa kapangyarihan si 
Duterte, ibayong sumahol ang ekonomya ng 
bansa. Palalim nang palalim itong nalulubog 
sa utang. Nitong 2020, ang resyo ng utang sa 
GDP ay pumaimbulog sa 54.446 kumpara sa 
kulang sa 5096 noong 2011 at 39.696 noong 
2019 bago tumama ang pandemya. lto ang 
pinakamataas sa nakaraang 14 na taon. Sa 
taong 2021, nakatakdang higit na tumaas ang 
resyo ng utang sa GDP ng Pilipinas tungong 5796 
dahil sa nakaprogramang kabuuang uutanging 
P3.03 trilyon. Malapit na nitong pantayan 
ang pinakamataas na naitalang 58.896 noong 
2006. Ang resyo ng utang sa GDP ay sukatan 
ng kakayahan ng isang bansa na bayaran ang 
pagkakautang at ng istabilidad ng pambansang 
ekonomya. 


Sa taong 2020, tumaas sa 14.296 ang 
pagseserbisyo sa utang ng bansa tungong 
P962.47 bilyon mula sa P842.449 bilyon noong 
2019--kung saan ang P380.41 bilyon ay bayad 
sa interes na 39.596 ng amortisasyon. Noong 
Disyembre 2020 lamang, halos nadoble ang 
binayarang utang ng bansa mula P37.19 bilyon 
tungong P73.78 bilyon ng sinundang taon. 
Umakyat sa 4989 tungong P48.44 bilyon noong 
Disyembre 2020 ang binayaran ng Pilipinas na 
amortisasyon sa pambansang utang mula P8.1 
bilyon na naitala noong Disyembre 2019. Sa 
parehong panahon, ang binayarang interes sa 
utang ng gubyerno ay umabot na sa P25.33 bilyon 
0 3496 ng kabuuang sinerbisyuhang utang. 


Sa pagtatapos ng Nobyembre 2020, umabot 
na sa P10.13 trilyon ang utang ng bansa, mas 
mataas na 31.496 sa naitalang utang na P7.73 
trilyon sa parehong panahon noong 2019. 
Itinulak ito ng papalaking pangungutang para 
pondohan ang paglaban sa pandemyang 
COVID-19. Ang 7196 ng kabuuang utang nitong 


ad 


HIGIT P11 TRILYON 

2020 ay galing sa panloob na utang, mas 
mataas sa nairehistrong 66.396 noong 2019. 
Samantala, ang 2996 ang bumubuo ng utang 
panlabas. 


Nitong Enero 2021, umakyat sa panibagong 
rurok ang utang ng bansa tungong P10.33 
trilyon. Sa buwan ng Enero lamang, umabot sa 
kabuuang P630.87 bilyon ang netong utang ng 
bansa mula sa Bangko Sentral ng Pilipinas at 
sa pagbebenta ng bono at treasury bill. Ang 
utang panloob ay tumaas nang 9.4 porsyento 
sa buwan ng Enero at tumalon nang mas 
mabilis sa 43 porsyento mula Enero 2020. 
Para sa taong 2021, uutang ang pambansang 
gubyerno ng kabuuang P3.03 trilyon. Ibayo 
nitong itutulak ang netong utang ng bansa sa 
mahigit P11 trilyon sa pagtatapos ng taon. 


Plano ng gubyerno na maglikom ng dagdag 
na 523.71 bilyon (P1.14 trilyon) mula sa 
panlabas na mga pagkukunan para dugtungan 
ang depisito sa badyet at ponduhan ang mga 
prayoridad na proyekto sa taong ito. Nahahati 
ito sa 57.67 bilyon (P368 bilyon) sa anyo ng 
utang at ayuda mula sa mga multilateral na 
institusyon, S10.54 bilyon (P506 bilyon) mula 
sa bilateral na pagkukunan at S5.5 bilyon (P264 
bilyon) mula sa pamilihang komersyal ng bono, 
seguro, sanla at treasury bills. Ito ay 3996 mas 
mataas sa nalikom ng gubyerno na S17.01 
bilyon o P817 bilyon sa nakaraang taon para sa 
susing mga proyektong pang-imprastruktura at 
para tapalan ang depisito sa badyet resulta ng 
paggasta ng estado sa paglaban sa COVID-19. 
Ang S8.06 bilyon o P387 bilyon ng halagang ito 
ay ilalaan para sa pangangailangan ng badyet 
samantalang ang matitirang S15.65 bilyon o 
P751 bilyon ay ilalaan para sa mga proyekto sa 
imprastruktura. 


Para pondohan ang plano ng DOH na 
bakunahan ang 100 milyong Pilipino hanggang 
2023, nangangailangan ito ng di kukulangin 
sa 51.3 bilyon na uutangin mula sa World 
Bank (WB), Asian Development Bank (ADB) at 
Asian Infrastructure Investment Bank (AlIB). 

Target nitong bakunahan ang 23.35 milyong 
Pilipino ngayong taon, 44.63 milyon sa 2022 at 
41.77 milyon sa 2023 dahil sa panahong ito, 
inaasahang magiging 112.89 milyon na ang 
populasyon ng Pilipinas. 


Malaking duda kung matutugunan ng 
gubyernong Duterte ang target nito. Hanggang 
sa kasalukuyan, mga donasyong bakuna pa 
lamang ang dumating sa Pilipinas--ang 600,000 
dosis ng Sinovac mula China at ang aabot sa 
525,600 dosis naman ng AstraZeneca mula 
Germany, European Union, Norway, France, Italy, 
Spain, Netherlands, Sweden, Denmark, Austria, 
Greece at Australia sa ilalim ng COVAX facility 
ng UN--habang wala pang katiyakan kung kailan 
darating ang karagdagang bakuna na bibilhin sa 
iba pang malalaking kumpanyang parmasyutikal. 
Hanggang Marso 18, 240,297 mga Pilipino 
pa lamang ang nababakunahan ng panlaban 
sa COVID-19 na katumbas lamang ng 13,350 
nababakunahan kada araw. Sa itinatakbong 
tantos ng pagbabakunang ito, aabot ng 14 na 
taon bago pa matupad ang napakaambisyosong 
target ng gubyerno na mabakunahan ang 70 
milyong Pilipino sa pagtatapos ng 2021. 


Pinapayapa lamang ng rehimen ang 
mamamayan sa pagpapaasa ng pagdating 
ng bakuna mula sa katransaksyong mga 


kumpanyang parmasyutikal. Sa katotohanan, 
hahagilapin at uutangin pa ang pondong 
ipambibili ng bakuna gayung bilyun-bilyong 
pondo ang inilalaan at winawaldas ng rehimen 
sa pagbili ng makabagong armas at kagamitang 
pandigma para sa kontra-rebolusyonaryo at 
kontra-mamamayang gera nito. 


Ang panibagong pagbulwak ng impeksyon ng 
COVID-19 ngayong buwan ay maituturo lamang 
sa hangal, mapusok at iresponsableng sulsol 
ng mga economic manager ni Duterte na may 
suporta ng malalaking kapitalistang negosyo at 
kroni, na madaliing buksan at ibalik sa normal 
ang ekonomya sa ngalan ng nawawalang kita, 
kurakot at tubo nang walang sapat na garantiya 
sa kagalingan ng mamamayan sa harap ng 
paglitaw ng impeksyon ng higit na mabagsik na 
bagong mga variant sa Pilipinas tulad ng UK, 
South African, Brazilian at Philippine variants. Ni 
walang paraan ang rehimen na subaybayan ang 
dami ng nakukumpirmang impeksyon mula sa 
bagong mga variant dahil sa kakapusan ng mga 
kagamitan para gawin ang genomic sequencing. 


Mula lamang Marso 4-10, naitala ang 25,009 
na bagong impeksyon--ang pinakamataas 
sapul na nagsimula ang pandemya. Nanatiling 
kasing sama pa rin ang sitwasyon sa sumunod 
na linggo mula Marso 11-17. Mas malubha pa 


ang larawang ito kung ihahambing sa mga karatig 
na bansa sa ASEAN na tulad ng Pilipinas ay may 
naitala ding impeksyon ng bagong mga variant 
subalit patuloy na nagagawa ng nasabing mga 
gubyerno na mapababa ang tantos ng impeksyon. 
Ang Pilipinas ngayon ang nangunguna sa 
pagdami ng impeksyon ng COVID-19 sa buong 
rehiyong Asya-Pasipiko. Ang ekonomya rin nito 
ang may pinakamasahol na perpormans sa 
buong ASEAN. 


Para isalba ang bangkaroteng ekonomya, 
garapal ang paninikluhod ng rehimen sa 
imperyalistang US at China. Tusong ginagamit 
ni Duterte ang baraha ng China upang makapiga 
ng papalaking ayudang militar at ekonomiko sa 
US. Pawang pagpostura lamang ang bukambibig 
ni Duterte na tatapusin ang kasunduan sa VFA. 
Sa katunayan, pinatataas lamang ni Duterte 
ang presyo ng kanyang paninikluhod sa US. Sa 
halagang 516.4 bilyong dolyar, handang ibenta 
ni Duterte ang soberanya at teritoryal na 
integridad ng bansa kapalit ng pagpapatuloy ng 
VFA, mga bulok at pinaglumaang kagamitang 
militar, at mga ayuda sa bangkaroteng ekonomya 
ng bansa. 


Samantala, pikit-mata ang rehimen sa 
panghihimasok ng China sa exclusive economic 
zone na nasa extended continental shelf ng 
Pilipinas sa West Philippine Sea. Lampa itong 
pigilan ang pagpasok ng China sa mga isla at 
bahura sa Spratly Islands na saklaw ng Pilipinas 
at bahag ang buntot nitong ipagtanggol ang 
mga mangingisdang Pilipino mula sa marahas 
na pagtataboy at pagsalakay ng Chinese Coast 
Guard sa mismong sariling teritoryo. Sa katulad 
na paraan, handa ring isuko ng rehimen sa 
China ang soberanya at teritoryal na integridad 
ng bansa sa West Philippine Sea kapalit ng 
pamumuhunan, ayuda at mga pautang ng China 
para ponduhan ang batbat-sa-anomalyang mga 
proyektong Build, Build, Build. 


Sa mahigit na apat na taong panunungkulan 
ni Duterte, sumama nang walang kaparis ang 
kabuhayan ng mamamayang Pilipino. Bumagsak 
ang GDP ng bansa nang 9.54 noong 2020. Ito 
na ang pinakamasahol na naranasang resesyon 

COVID checkpoint sa Gumaca, Quezon na binabantayan ng mga 
tropa ng 201st Infrantry Brigade ng AFP. 

matapos ang WW Il sa gitna ng pag-iral ng 
mahabang pandemya. 


Bunga ng mga palsong pamamalakad at 
patakaran sa ekonomya, hinayaan ng rehimeng 
Duterte ang pagbalik ng istagplasyon--isang 
kalagayan na sabay na umiiral ang isang tigil-sa- 
paglagong ekonomya at mataas na implasyon. 
Sinasalamin nito ang pumapaimbulog na presyo 
ng mga pangunahing bilihi't serbisyo at malaking 
kakapusan ng suplay bunga ng pagkagambala 
ng produksyon. Dahil sa pagpapairal ng 
pinakamatagal na militaristang lockdown, halos 
tumigil ang produksyon sa mahahalagang aspeto 
ng ekonomya, kabi-kabilang nagsara ang mga 
empresa at negosyo at pinaralisa ang komersyo 
at transportasyon. 


Kaalinsabay, milyun-milyon ang nawalan 
ng trabaho at nawasak ang kabuhayan. Sa 
pinalabhaw at napakakonserbatibong datos 
ng gubyerno, inamin nito na may 4 na milyong 
Pilipino ang nawalan ng trabaho nitong 
Enero 2021 na katumbas ng 8.796 tantos ng 
disempleyo--mas mataas ito ng 6596 kaysa 
noong Enero 2020 nang nagsisimula pa lamang 
ang pandemya. Mas mataas din ito sa 3.8 
milyong walang trabaho noong Oktubre 2020 at 
2.4 milyon noong Enero 2020. Samantala, may 
kabuuan pang 6.6 milyon ang naitalang kulang 
sa trabaho o pinagkakakitaan nitong Enero 2021 
na katumbas ng 1696 tantos ng kakulangan sa 
trabaho. Mas mataas ito sa 5.7 milyong naitalang 
kulang sa trabaho noong Oktubre 2020 o 14.446 
tantos ng kulang sa trabaho. Sa buong bansa, 
ang Calabarzon at rehiyong Bikol ang nagtala ng 
pinakamataas na tantos ng disempleyo na 13.196 
at 11.396 ayon sa pagkakasunod. Sa isang banda, 
ang tantos ng kulang sa trabaho sa Calabarzon ay 


nasa 15.196 at 2596 naman sa Bikol sa parehong 
panahon. 


Subalit ayon sa IBON, ang krisis sa trabaho 
sa Pilipinas ay mas malubha kaysa inaamin ng 
gubyernong Duterte. Sa sariling pananaliksik 
ng IBON, umabot na sa 14 milyon ang walang 
trabahong mga Pilipino liban pa sa 6-7 milyong 
kulang sa trabaho. Dapat ding bilangin ang 
milyun-milyong tambay na tumigil na sa 
paghahanap ng trabaho. Ang tunay na tantos 
ng kawalang trabaho sa bansa ay nasa 294 at 
hindi bababa sa kalahati ng pwersa sa paggawa 
ay balisa at nababahala dahil sa kawalang 
seguridad sa trabaho at pagtaas sa gastos ng mga 
pangangailangan sa araw-araw. 


Nitong Pebrero 2021, umakyat ang tantos 
ng implasyon sa buong bansa tungong 4.796 
mula sa 4.296 ng Enero 2021. Ang implasyon 
ay sukatan kung gaano kabilis tumataas ang 
pangkalahatang presyo ng mga bilihin. B Sa 
CALABARZON, umakyat sa 5.8/6 ang abereyds 
na tantos ng pagtaas ng presyo nitong Pebrero 
2021, samantalang 5946 ito sa MIMAROPA noong 
Enero 2021. 


Ang naitalang 4.796 tantos na implasyon 
sa buong bansa ang pinakamataas sapul ng 
Pebrero 2019 at lumampas na sa target ng 
gubyerno na 2 hanggang 4 na porsyento. Ito 
rin ang pinakamataas sa buong Timog-Silangang 
Asya. Isa sa dahilan nang di makontrol na 
pagsirit ng presyo ng mga bilihin ay ang 2017 
TRAIN Law na nagtaas sa excise tax sa mga 
produktong petrolyo na sinabayan ng mataas na 
pandaigdigang presyo ng petrolyo at mahinang 
piso. Itinulak nito ang malaking pagtaas ng 
presyo ng pagkain partikular ng bigas, gulay at 
karne habang sinusundan naman ng pagtaas ng 
presyo sa transportasyon. 


Samantala, sa halip na buhayin ang 
produksyon at magpatupad ng mga insentibo at 
subsidyo para sa maliliit na prodyuser, ipinatupad 
ng rehimen ang mga reporma sa pagbubuwis 
na pabor sa malalaking negosyo habang labis 
na pahirap sa karaniwang mamamayan. Sa 
tabing ng pagpapasikad ng ekonomya sa gitna 

ng pandemya, itinutulak ng rehimeng Duterte 
ang Corporate Recovery and Tax Incentives for 
Enterprises (CREATE) para tiyakin ang malaking 
tubo ng mga kapitalista sa pamamagitan ng 
pagkakaltas sa ibinabayad na buwis ng mga 
korporasyon mula 3096 tungong 2596 para sa 
malalaking negosyo at 20946 para sa maliliit na 
negosyo. Inaakala ni Duterte na sa pagbibigay 
ng mga insentibo at eksempsyon sa pagbubuwis 
sa mga korporasyon ay maaakit ang dayuhan at 
lokal na pamumuhunan at lilikha ng opurtunidad 
sa pagbangon ng ekonomya. 


Sa isang banda, walang nailalaan na ayuda 
at panagip na programa ang rehimeng Duterte 
sa 14 na milyong Pilipino na walang trabaho 
ayon sa sariling pananaliksik ng IBON, na 
malayung-malayo sa inaamin ng gubyerno na 
hindi bababa sa apat (4) na milyong walang 
trabaho sa Pilipinas. Hindi dahil sa hindi nito 
kaya, kundi tumatanggi itong maglaan ng ayuda 
at suporta sa mga nawalan ng hanapbuhay. 
Ang 18 milyong pinakamahihirap na pamilya 
ay hindi na makagulapay sa walang kapantay 
na paghihikahos bunga ng pagkawala ng 
ikinabubuhay resulta ng pandemya at lockdown. 
Hindi sila nakatatanggap ng sapat na ayuda mula 
sa reaksyunaryong gobyerno. 


Sa panukala ng Kongreso na P420-bilyong 
ayuda sa ilalim ng di pa naipapasang Bayanihan 
3, kulang na kulang ang P10,000 kada buwan 
para dugtungan ang kagipitan ng mga 
pinakamahihirap sa loob ng tatlong buwan. Sa 
nasabing panukalang batas, malaking kapos ang 
P52-bilyong panukalang subsidyo sa pasahod ng 
Department of Labor and Employment (DOLE) 
para ayudahan ang 2-3 milyong manggagawa 
sa maliliit at katamtamang-laking mga negosyo 
gayundin ang P30-bilyong cash-for-work at ayuda 
sa mga nawalan ng trabaho, at ang P108-bilyon 
para sa emergency cash transfer. 


Tinututulan ito ng mga economic manager ni 
Duterte na di nakikita ang pangangailangan na 
patuloy na magbigay ng ayuda kundi sa halip, ng 
pangangailangang buksan ang malaking bahagi 
ng ekonomya sa pinakamaagap na panahon. 
Kung tutuusin may sapat na pondo na mailalaan 
sa ayuda mula sa nakuhang P641 bilyon na mga 
bagong pautang at grant subalit bahagi lamang 
nito ang inilalaan sa pagbili ng bakuna at ang 
mayor na bahagi ay para sa rekoberi ng ekonomya. 


Dagdag na a k 
pinahihirapan ang " LUGI 
mamamayan na 


nawalan ng kita 
at. 8Bkabuhayan ng 
kakapusan sa pagkain 
at pagsirit ng presyo 
ng mga bilihin. Sa 
halip na buhayin ang 
produksyon, nilulutas 
ito ng rehimen sa higit na deregulasyon at 
liberalisasyon ng ekonomya. BB Tinanggal ng 
rehimeng Duterte ang minimum access volume 
(MAV) sa importasyon ng karne ng baboy at bigas 
habang binawasan naman ang taripa. Kamakailan 
lamang nalantad kung papaano pinagkikitaan 
ng sindikato sa Department of Agriculture (DA) 
ang importasyon ng karneng baboy. Tinatayang 
kumikita ang sindikatong ito ng P6 bilyon bawat 
taon bilang kikbak mula sa pagtataas ng MAV 
tungong 400,000 metriko tonelada (mula 54,000) 
para sa mga imported na karneng baboy at 
pagbabawas ng taripa hanggang 5 porsyento. 
Kumukolekta ang sindikatong ito mula P5-7 sa 
bawat kilo ng imported na karne sa ilalim ng 
sistemang tongpats ng DA. 


LUGI 


Ang abot-langit na pagtaas ng presyo ng karne 
ng baboy ay resulta ng malaking kakapusan 
ng suplay dahil sa pandemic na Mfrican Swine 
Fever (ASF) na bumura sa mahigit 3696 o mahigit 
sangkatlo ng populasyon ng baboy sa bansa. 
Nitong Enero lamang, lumobo ang presyo ng 
karne ng baboy sa Metro Manila nang 68-774. 
Tumaas din ang presyo ng karneng manok dahil 
sa paglipat ng mga mamimili sa pagkonsumo ng 
manok bilang panghalili sa karneng baboy. 


Nagpatupad si Duterte ng kontrol sa presyo 
ng karneng baboy nang hindi mapagpasyang 
pinipigilan ang ASF at ibinabangon ang lokal na 
industria ng baboy. Inakala ni Duterte at mga 
economic manager niya na masisuweto ng isang 
administratibong hakbang ang mga pwersa ng 
merkado at batas ng suplay at demand. Sa halip, 
napwersa lamang ang maliliit na manininda ng 
karneng baboy na tumigil sa pagbebenta kaysa 
malugi dahil hindi naman bumaba ang presyo 
ng baboy mula sa mga suplayer ng maliliit na 
manininda. Manapa'y lumaki pa ang gastos sa 
distribusyon ng buhay na baboy na nagmumula 
sa Mindanao para dalhin sa Luzon na ipinapatong 
bilang dagdag na presyo ng mga suplayer. 


“Maling ibinubunton ng rehimen ang sisi sa “insurhensya” sa pagkaatrasado 
ng bansa at sa nagaganap na krisis sa lipunan gayung ang mismong kahirapan, 
korapsyon, pang-aapi at pagsasamantala ng mga lokal na naghaharing uri ang 
ugat ng “insurhensya' sa Pilipinas.” 

Hindi nilulutas ng price control at pagbababa 
ng taripa ng mga imported na karneng baboy ang 
kakulangan ng lokal na suplay. Sa halip, pinapatay 
lamang nito ang lokal na industria habang ang 
mga mamamayang nawalan ng trabaho at 
kabuhayan ay walang maipambili kahit artipisyal 
na kinokontrol ang tinging presyo (retail price) ng 
mga bilihin. 


Ibayong pinaiigting ng rehimeng Duterte 
ang burukratikong kurakot at nagkakandarapa 
sa paghahagilap ng madadambong na pondo. 
Sa pag-aaral ng Transparency International, 
bumagsak ang Pilipinas sa pang-115 pwesto 
sa kabuuang 180 bansang sinuri sa korapsyon 
para sa taong 2020 mula sa dating pang-113 
pwesto noong 2019 at pang-99 pwesto noong 
2018. Kamakailan lamang, isinabatas ni Duterte 
ang Republic Act 11524 o Coconut Farmers and 
Industry Trust Fund Act para ligal na kontrolin at 
nakawin sa 2 milyong magniniyog ang P75 bilyong 
coco levy fund at mga ari-ariang naipundar mula 
sa coco levy fund sa tabing ng “pagpapaunlad at 
rehabilitasyon” ng industria ng niyog. 


Maling ibinubunton ng rehimen ang sisi sa 
“insurhensya” sa pagkaatrasado ng bansa at 
sa nagaganap na krisis sa lipunan gayung ang 
mismong kahirapan, korapsyon, pang-aapi at 
pagsasamantala ng mga lokal na naghaharing 
uri ang ugat ng “insurhensya” sa Pilipinas. Ang 
kronikong krisis ng malakolonyal at malapyudal na 
sistemang panlipunan sa Pilipinas ang matabang 
lupa na nagtutulak sa mamamayan na hanapin 
ang rebolusyonaryong solusyon sa armadong 
pakikibaka para radikal na baguhin ang lipunan 
at kanilang abang kalagayan. Isinisisi rin ng 
rehimeng Duterte ang pagkaatrasado ng bansa sa 
progresibong pagbubuwis ng rebolusyonaryong 
kilusan sa malalaking negosyo para pagtakpan 
ang malaganap na korapsyon at pagnanakaw 
sa daan-daang bilyong pondo ng bayan ng mga 
burukratang kapitalista at mga kroni ng rehimen. 


Ang patuloy na pasisasyon at militarisasyon 
ng gubyerno at lipunan ang dulo ng krisis ng 


naghaharing sistema sa Pilipinas. Kailangan 
ng rehimeng Duterte: 8ang 
kamay-na-bakal na paghahari 


upang pigilan ang lumalakas 
na paglaban at oposisyon sa 
kanyang B korap, kriminal at 
tiranikong paghahari. Kailangan 
ni Duterte ng maisasangkalang 
masisisi upang bigyang-katwiran 
ang pagpapatupad ng ibayong 
karahasan at terorismo ng estado 
sa nakikibakang mamamayan. 


Ginagamit ni Duterte ang 


buong makinarya ng panunupil ng estado upang 
supilin at sikilin ang demokratikong karapatan ng 
mamamayan. Ipinuwesto at pinalaki ni Duterte 
ang kapangyarihan ng sibilyan-militar na junta na 
nasa NTF-ELCAC na kumukubabaw at umaangkin 
sa kapangyarihan ng sibilyang awtoridad. Sa 
ngalan ng “anti-terorismo at anti-komunismo,” 
walang pakundangang nagsasagawa ito ng red- 
tagging at panunugis sa mga aktibista, kritiko at 
oposisyon upang patahimikin. 


Pinakikilos. nito. ang hukuman upang 
magmanupaktura ng sangkatutak na kautusan 
para balutan ng ligalidad ang maramihang pag- 
aresto, paghalughog, pagtatanim ng ebidensya 
at pamamaslang sa mga lider at kasapi ng mga 
organisasyon na tinatatakan nitong kaaway ng 
estado. Kaalinsabay, pinakikilos ang AFP at PNP 
para maglunsad ng magkakasabay at pinaigting 
na mga operasyong militar at pulis (SEMPO) 
sa kanayunan at kalunsuran at magsagawa 
ng mga pananakot, pag-aresto at pagpatay sa 
mga sibilyang may kaugnayan sa progresibong 
kilusan at pinaghihinalaang kalaban ng estado. 
Hindi pa nasiyahan, isinagasa ng kontrolado- 
ng-rehimen na Kongreso ang Anti-Terror Law 
o RA11479 upang gawing ligal ang pag-iral ng 
de facto Martial Law nang di na kailangan pang 
pormal na ideklara ito. Kaalinsabay, pinatitigas ni 
Duterte ang lagpas-lagpas na kapangyarihan sa 
Anti-Terrorism Council na kontrolado ng sibilyan- 
militar na junta ng rehimen. Pinakikilos na rin 
ng Malakanyang ang mga kapanalig na nasa 
super-majority para ilusot ang pagpapalawig ng 
paghahari ng angkan ni Duterte sa pamamagitan 
ng kudetang konstitusyunal at pederalismo. 


Patuloy na pinalalakas ni Duterte ang AFP at 
binubusog ang mga matataas na upisyal at mga 
kroni ng burukratikong kurakot at katakam- 
takam na mga gatasang pusisyon at kontrata 
sa reaksyunaryong gubyerno kapalit ng bulag 
na katapatan. 8 Sa pamamagitan ng P16.4- 

bilyong pondo para sa kontra-insureksyong 
Barangay Development Program ng NTF-ELCAC, 
sinusuhulan ng rehimeng Duterte ang matataas 
na upisyal ng AFP at mga lokal na upisyal 
ng barangay ng palabigasang programa na 
pagkukunan ng kurakot at kikbak. 


Nagwawaldas ang rehimen ng daan-daang 
bilyong piso sa pagbili ng makabagong mga armas, 
eroplano, helikopter, drone at barkong pandigma 
sa ilalim ng modernisasyon ng mersenaryong 
sandatahang lakas ng Pilipinas upang gamitin 
laban sa sariling mga mamamayan. Sa isang 
banda, malaking pinakikinabangan ng mga 
heneral ang mga kontrata sa pagbili ng armas 
at kagamitang militar bilang pinagkukunan na 
bilyun-bilyong kurakot. 


Kumikilos ngayon ang mga kapanalig ni 
Duterte para buhayin ang panawagan sa 
pagtatayo ng “rebolusyonaryong gubyerno” 
tungong pederalismo. Itinutulak din ng paksyon 
sa PDP-Laban ang kandidatura ng tambalang 
Bong Go-Rodrigo Duterte para sa eleksyong 
presidensyal sa Mayo 2022 at hawanin ang daan 
para palawigin ang paghahari ni Duterte lampas 
sa 2022. Pinapaingay rin ng mga kaalyado ni 
Duterte ang pangalan ni Sara Duterte-Carpio 
at Bong Go bilang heredero ni Duterte sa 
eleksyong pampanguluhan sa Mayo 2022. Ang 
mga maniobra at kontra-maniobra sa loob 
ng naghaharing paksyon ay palatandaan ng 
mas maigting na girian at pagkakahati ng mga 
bloke ng kapangyarihan sa loob ng pangkating 
Duterte habang patuloy na nangunguyapit sa 
kapangyarihan si Duterte at ang kanyang angkan 
at mga kroni. 


Mabilis na nahihiwalay ang rehimeng Duterte 
sa sambayanan. Ang pagsasama-sama ng lahat 
ng grupong oposisyon at pagkakabuo ng malapad 
na koalisyong anti-Duterte na hahamon sa 
naghaharing pangkatin sa eleksyon sa Mayo 2022 


ay palatandaan ng lawak ng pagkakahiwalay 
ng naghaharing rehimen mula sa hanay ng 
demokratikong oposisyon at mga pwersang 
pampulitika sa lipunan. 


Sa harap ng mga kaganapang ito, magiting na 
nilalabanan ng sambayanang Pilipino at ng mga 
rebolusyonaryong pwersa sa ilalim ng CPP-NPA- 
NDFP ang pasismo at terorismo ng rehimeng 
Duterte. Ang Partido, Hukbo at Pambansang 
Nagkakaisang Prente ang pinakakonsistente 
at pinakapursigidong pwersa na nagtataguyod 
sa pambansa at demokratikong adhikain ng 
sambayanan. Matatag nitong nilalabanan ang 
makauring pang-aapi at pagsasamantala ng 
lokal na mga oligarkong binubuo ng malalaking 
kumprador, uring panginoong maylupa at 
mga burukrata-kapitalista na kumakatawan 
sa neokolonyal na paghahari ng imperyalismo 
sa Pilipinas. Sa kasalukuyan, ang rehimeng 
Duterte ang pinakakonsentradong ekspresyon ng 
kasuklam-suklam na paghaharing ito. 


Namumuhi ang sambayanan sa impyernong 
buhay sa ilalim ng paghahari ni Duterte. 
Naglulunsad sila ng iba't ibang anyo ng 
protesta at paglaban para tapusin ang malupit 


na paghahari ng rehimeng Duterte. Malugod 
nilang sinusuportahan at itinataguyod ang 
demokratikong rebolusyon ng bayan at 


armadong pakikibaka na inilulunsad ng Partido 
at Hukbo. Masigla silang nagsusulong ng mga 
pakikibakang masa sa balangkas ng anti-pasista, 
anti-imperyalista at antipyudal na kilusan at 
nagkakaisang-prente. Ang abanteng seksyon ng 
kilusang masang ito ay maramihang sumasapi 
sa mga kaanib na organisasyon ng NDFP na 
nagsisilbing gulugod sa mga inilulunsad na 
pakikibakang hayag at lihim, ligal at iligal, at 
armado't di armado para sa katuparan ng mga 
rebolusyonaryong mithiin ng sambayanan. 


Maaliwalas ang hinaharap ng rebolusyong 


Pilipino. Katiyakan at pundasyon ng 
pagtatagumpay nito ang wastong 
gabay ng ideolohiya ng Marxismo- 
Leninismo-Maoismo, Maoistang 


teorya ng matagalang digmang bayan 
at matatag na pamumuno ng Partido 
Komunista ng Pilipinas sa rebolusyong 
Pilipino. Instrumento ng katuparan 
nito ang NPA na nasa absolutong 
pamumuno ng Partido at nagsusulong ng 
matagalang digmang bayan sa mahigit 
110 larangang gerilya bilang muog ng 
sumisibol na pulang kapangyarihang 
pampulitika ng demokrasyang bayan sa 
buong kapuluan. 

Ill. Magpunyagi at Matatag na Sumulong hanggang sa Ganap 
na Tagumpay ng Demokratikong Rebolusyon ng Bayan sa 


Pilipinas 


As kasalukuyang bagong demokratikong rebolusyon sa Pilipinas ay nasa pamumuno ng uring manggagawa, 
sa pamamagitan ng Partido Komunista ng Pilipinas, at tumatanaw na tutungo sa sosyalistang rebolusyon 


sa panahon ng modernong imperyalismo at pandaigdig na proletaryong rebolusyon. 


Ang rebolusyonaryong 


pamumuno ng uring manggagawa at ang talibang partido nito ang nagtitiyak na ang bagong demokratikong 
rebolusyon ay may sosyalistang perspektiba, tumatalunton sa sosyalistang direksyon at hinahawan ang landas 
para sa sosyalistang rebolusyon. 

Pinakamahalagang layunin ng demokratikong 
rebolusyon ng bayan ang pagkakamit ng ganap na 
pambansang kalayaan at demokrasyang bayan. 
Makatarungang kahilingan at aspirasyon nito 
ang pagpawi sa pang-aapi at pagsasamantala na 
sistematikong lumalapastangan sa dignidad ng 
tao. 


Ang tinatamasa nitong suporta mula sa 
uring magsasaka na bumubuo ng pangunahing 
pwersa ng rebolusyon ang isang katiyakan na 
matutupad ang pangunahing nilalaman ng 
demokratikong rebolusyon--ang paglutas sa 
malaon nang kahilingan ng masang magsasaka 
para sa agraryong rebolusyon sa pamamagitan 
ng libreng distribusyon ng lupa. Hinahawan nito 
ang daan para sa kooperasyon sa agrikultura 
at mekanisasyon sa pagsapit sa yugto ng 
sosyalismo. 


Mahalagang pag-aralan at unawain ang mga 
uri sa lipunang Pilipino upang matukoy sino ang 
mga kaibigan at motibong pwersa, at kung sino 
ang mga kaaway ng rebolusyon. 


Ang uring manggagawa, 5 magsasaka, 


petiburgesyang lungsod at panggitnang burgesya 


ang mga motibong pwersa ng rebolusyon. 
Ang uring manggagawa ang namumunong uri 
sa bagong demokratikong yugto hanggang 
sosyalistang yugto ng rebolusyong Pilipino. Ang 
uring magsasaka--partikular ang mga maralita at 
panggitnang magsasaka at mga manggagawang 
bukid--ang pangunahing pwersa at bumubuo 
ng demokratikong mayorya ng mamamayan. 
Ang mga petiburgesyang lungsod at panggitnang 
burgesya naman ang bumubuo ng panggitnang 
saray ng lipunan. 


Pinamumunuan ng Partido ang mga saligang 
pwersa ng rebolusyon na binubuo ng saligang 
alyansa ng mga manggagawa at magsasaka, 
kabilang ang petiburgesyang lungsod, at ang 
mga positibong pwersa ng rebolusyon, na 
binubuo ng mga saligang pwersa, kabilang ang 
panggitnang burgesya na dapat kilalanin ang 
dalawahang katangian. 


Ang kaaway ng rebolusyon ay binubuo 
ng imperyalismo at ng kanilang mga lokal na 
kasapakat: ang malalaking burgesya-kumprador, 
uring panginoong maylupa at ang mga 
burukratang kapitalista. Sila ang mga pwersa 
ng kontra-rebolusyon na ninanais na palawigin 
ang mapang-api at mapagsamantalang sistema 
ng malakolonyal at malapyudal na paghahari sa 
Pilipinas. 

Ang malaking burgesya komprador ang 
pangunahing ahente ng US at iba pang 
imperyalistang bansa sa mga transaksyong 
pinansyal at kalakalan. 8Pinananatili naman 
ng uring panginoong maylupa ang pribadong 
pagmamay-ari ng lupa at ipinapataw sa masang 
magsasaka at manggagawang bukid ang iba't 
ibang kundisyon ng pyudal at malapyudal 
na pagsasamantala at pang-aapi. Ang mga 
burukratang kapitalista ang mga pampulitikang 
ahente ng malalaking kumprador at panginoong 
maylupa na naging naiibang uri sa pag-akumula 
ng yaman at kapangyarihan dahil sa paggamit 
ng kanilang pusisyon at kapangyarihan sa 
gubyerno.” Kasuklam-suklam ang pagtatayo 


29 MARSO 2021 


29 MARSO 2021 


nila ng mga dinastiyang politikal para manatili 
sa kapangyarihan upang mag-akumula ng 
pribadong kapital at lupa. Ginagamit nila ang 
malakolonyal na estado para apihin ang mga 
mamamayan at panatilihing nasa ilalim sila 
ng naghaharing sistema sa pamamagitan ng 
karahasan at panlilinlang. 


Binuo ng Partido ang NPA bilang instrumento 
sa pagtatanggol, pagsusulong at pagtataguyod 
ng interes ng mamamayan. Ito ang pangunahing 
rebolusyonaryong organisasyong Bpangmasa 
ng Partido. Hindi lamang ito isang pwersa 
para sa paglaban kundi gumaganap ito ng mga 
tungkulin sa pulitika, produksyon, kultura at iba 
pang gawain sa ilalim ng pamumuno ng Partido. 
Nagsasagawa ito ng gawaing propaganda't 
kultura at sumasalig sa masa para tamasahin ang 
kanilang taus-pusong paglahok at pagsuporta 
sa armadong pakikibaka. Ang armadong 
pakikibaka ay integrado sa pagpapatupad 
ng reporma sa lupa at pagbubuo ng mga 
organo ng kapangyarihang pampulitika at mga 
organisasyong masa sa kanayunan. 


Posible ang matagalang digmang bayan 
sa bagong demokratikong rebolusyon sa 
Pilipinas dahil ipinagkakaloob ng masang 
magsasaka sa hukbong bayan ang paborableng 
pisikal at panlipunang tereyn, gayundin ang 
pinakamalawak na erya para sa maniobra ng 
digmang bayan laban sa kaaway na superyor sa 
maraming bagay (tauhang militar, kagamitan at 
pagsasanay) hanggang makuha ng hukbo ang 
inisyatiba at agawin ang sandata mula sa kaaway. 


Sa kanayunan makakamit ng hukbong bayan 
ang pinakamataas na inisyatiba sa paglulunsad 
ng matatagumpay na taktikal na opensiba at 
pinakamalawak na maniobrahan para ipreserba 
ang sarili at magpalakas. Doon maaaring itayo 
ang mga base ng pinakamalawak na suporta sa 
hanay ng masang magsasaka para sa armadong 
pakikibaka at isanib ito sa reporma sa lupa bilang 
pinakasubstantibong demokratikong reporma, at 
sa pagbubuo ng mga organo ng kapangyarihang 
pampulitika at mga organisasyong masa. 


Sa mahigit limang dekada, sapat ang puhunan 
at naipundar na lakas ng Partido Komunista ng 
Pilipinas at New People's Army para biguin ang 
malupit na kontra-rebolusyonaryong gera ng 
rehimeng US-Duterte laban sa sambayanang 
Pilipino. Pinanday, sinubok at napangibabawan 
ng NPA ang buong lupit ng lahat ng klase 
ng kontra-rebolusyonaryong kampanya ng 
pagsupil at pagwasak ng mersenaryong hukbo 
ng lokal na mga naghaharing uri. At sa gitna ng 
maigting na buhay-at-kamatayang pakikibaka, 
higit na napanday at nakapag-ipon ang NPA ng 


kumulatibong mga tagumpay sa pagsusulong ng 
matagalang digmang bayan. 


Pinatunayan ng mahigit limang dekadang 
pagpupunyagi sa armadong pakikibaka ang 
katumpakan ng linya ng “demokratikong 
rebolusyon ng bayan sa Pilipinas. Patuloy na 
nakapagpunyagi ang NPA upang lumaki at 
lumakas mula sa pinagsimulang 60 mandirigma 
na mahinang nasasandatahan nang itinatag ito 
sa Ikalawang Distrito ng Tarlac noong Marso 29, 
1969. 


Sa mahigpit na pagtalima at paglalapat ng 
MLM at Maoistang teorya ng matagalang digmang 
bayan sa kundisyon ng rebolusyong Pilipino, at 
sa paghalaw ng mahahalagang leksyon kapwa sa 
mga nagtagumpay at nabigong mga rebolusyon 
sa ibang panig ng mundo, napangibabawan ng 
Partido at hukbong bayan ang pinakamalupit na 
pagsalakay at pagdurog ng mersenaryong militar 
at pulis ng mga reaksyunaryong rehimen. At sa 
umiikid na siklo, lumitaw ang hukbong bayan na 
mas malakas kaysa dati. 


Ngayon, ang NPA ay isa nang pambansang 
hukbo na kumikilos sa mahigit 110 larangang 
gerilya sa buong kapuluan. Mula sa maliit at 
mahina, lumaki at lumakas ang hukbong bayan 
sa ilang libong mandirigma na nasasandatahan 
ng mga ripleng awtomatik at iba pang 
kagamitang militar at matataas na kalibreng 
armas. Ganun na lamang ang takot ng mga lokal 
na naghaharing uri at mersenaryong AFP at PNP 
na may sarili nang hukbo ang mamamayan na 
magbibigay ng katarungan sa kanilang kaapihan 
at dudurog sa paghahari-harian ng mga oligarko 
kung kaya't desperado silang nagpapakanang 
wasakin ang hukbong bayan at supilin ang 
paglaban ng nakikibakang mamamayan. 


Taimtim na tumatalima ang NPA sa absolutong 
pamumuno ng Partido at itinataguyod ang 
pangkalahatang linya. ng 5 demokratikong 
rebolusyon ng bayan na matagalang digmang 
bayan. Ipinatutupad nito ang estratehikong 
linya ng pagkubkob sa kalunsuran mula sa 


“Napangibabawan ng Partido at 
hukbong bayan ang pinakamalupit 
na pagsalakay at pagdurog ng 
mersenaryong militar at pulis ng 
mga reaksyunaryong rehimen. At 
sa umiikid na siklo, lumitaw ang 
hukbong bayan na mas malakas 
kaysa dati.” 

kanayunan. 
at pinahihina ng Hukbo ang reaksyunaryong 
kapangyarihan ng mga naghaharing uri sa 
kanayunan hanggang sa yugtong kaya na nitong 
agawin ang kapangyarihang pampulitika sa 


Hakbang-hakbang na winawasak 


kalunsuran at sa buong kapuluan. Mahigpit 
nitong nauunawaan na sa estratehiya ng 
matagalang digmang bayan, kinakailangang 
daanan ang tatlong estratehikong yugto: ang 
estratehikong (“depensiba, pagkakapatas at 
opensiba. Dadaan naman sa tatlong subyugto 
ang estratehikong depensiba--ang maaga, gitna 
at sulong ng bahagi--bilang mga kinakailangang 
daanang proseso para makatungtong sa mas 
mataas na estratehikong yugto ng pagkakapatas 
at opensiba. 


Patuloy na nagpupunyagi ang NPA sa linya 
ng malaganap at masinsing pakikidigmang 
gerilya na patuloy na umaani ng papalawak 
at papalalim na suporta ng mamamayan. 
Sa kasalukuyan, nagsisikap itong sumulong 
mula sa mababa tungo sa mataas na antas ng 
pakikidigmang gerilya at mula sa gitnang bahagi 
ng estratehikong depensiba tungo sa sulong 
na bahagi nito upang makatungo sa bungad ng 
estratehikong pagkakapatas. 


Integradong isinusulong ng NPA ang mga 
tungkulin sa armadong pakikibaka, pagtatayo 
ng base at reporma sa lupa. Tuloy-tuloy na 
pinalalawak at pinatatatag ang mga nakatayong 
larangang gerilya sa estratehikong bahagi ng 
kapuluan at nagtatayo ng bagong mga larangang 
gerilya sa proseso ng pakikidigmang gerilya. 


Isinusulong ng NPA ang rebolusyong agraryo 
upang lutasin ang dantaong problema ng 
masang magsasaka sa kawalan ng lupa. Sa 
pagsusulong ng reporma sa lupa, umaasa ito 
sa pagbubuo ng lakas ng mga batayang saray 
ng uring magsasaka--ng mga maralitang 
magsasaka, manggagawang-bukid at mababang- 
panggitnang magsasaka--alinsunod sa anti- 
pyudal na linyang makauri. Isinusulong nito 


ang pagbubuo ng antipyudal na nagkakaisang 
prente na nakabatay sa pagsalig sa mga batayang 
saray ng uring magsasaka, pagkabig sa lahat ng 
iba pang panggitnang magsasaka, pagnyutralisa 
sa mayamang magsasaka, at pagsamantala sa 
mga bitak sa hanay ng mga panginoong maylupa 
(pagkumbinsi sa mga naliliwanagang panginoong 
maylupa na tumalima sa reporma sa lupa) 
upang ihiwalay at gapiin ang mga despotikong 
panginoong maylupa. 


Sa paglutas sa problema sa lupa ng masang 
magsasaka sa pamamagitan ng rebolusyong 
agraryo, natitiyak ang suporta sa demokratikong 
rebolusyon ng masang magsasaka na bumubuo 
ng 7596 ng populasyon sa Pilipinas. Sa mga 
lugar na nagtamasa ang masa ng makabuluhang 
pakinabang sa rebolusyonaryong programa 
sa reporma sa lupa ng Partido, lumilitaw ang 
pinakamatitibay na muog ng rebolusyon at pulang 
kapangyarihang pampulitika ng mamamayan. 
Dito matatagpuan ang pinakamalakas na 
suporta ng mamamayan sa hukbong bayan at sa 
armadong pakikibaka. 


Sa pagtalunton sa taktikal na linyang militar 
ng malaganap at masinsing pakikidigmang 
gerilya na may malawak at malalim na suportang 
masa, matagumpay na nakapagpupunyagi ang 
mga pwersang gerilya sa harap ng malakas 
at masaklaw na mga kampanya ng pagsupil 
at pagwasak ng mersenaryong AFP at PNP. 
Pinatutunayan sa karanasan ang superyoridad ng 
taktika ng pakikidigmang gerilya at ginagawang 
inutil ang makabagong armas at kagamitang 
militar ng kaaway. Ito ang dahilan kung bakit 
hindi matalo-talo ng mersenaryong AFP at 
PNP ang NPA na ilang ulit ang superyoridad at 
kalamangang militar. Basta't may malawak 
at malalim na suporta ng masa at mahigpit na 
hawak ang mga prinsipyo ng pakikidigmang 
gerilya at mga taktika ng konsentrasyon, dispersal 
at paglipat, mahahawakan ng mga yunit gerilya 
ang inisyatiba at pleksibilidad sa mga labanan at 
maiiwasan ang malalaking pinsala. 


Sa harap ng mga nakapokus na operasyong 
militar (FMO) ng kaaway, kailangang hawakan 
ang postura ng aktibong depensa sa lahat ng 
panahon. Dapat nitong ilunsad ang aktibong 
depensang pakikidigma sa anyo ng mga kontra- 
kampanyang militar para papurulin at biguin 
ang mga inilulunsad na FMO ng kaaway. Dapat 
itong magtalaga ng mga tim para magsagawa 
ng mga operasyong sapper, isnayping, isparo, 
sabotahe at pamamarusa para paduguin sa 
maraming sugat ang nag-ooperasyong kaaway 
habang itinatalaga ang pangunahing mga 
yunit panlaban sa paglulunsad ng maimpak 

na mga batayang taktikal na opensiba (BTO) 
para mariing bigwasan ang palalong kaaway 
at kumpiskahin ang kanyang mga sandata't 
kagamitang militar. Kailangan nitong buuin ang 
mga tim ng iskermiser para birahin at pinsalain 
ang mga helikopter at drone ng kaaway at itaas 
ang kasanayan at kapabilidad ng mga yunit 
gerilya sa pakikipaglaban bilang mga compact 
na yunit. 


Kailangang hawakan ang wastong istruktura 
ng pwersa ng hukbong bayan sa kasalukuyang 
vugto ng digmang bayan. Dapat nitong italaga 
ang dalawang-katlo ng pwersa sa mga horisontal 
na pormasyong gerilya para tumupad ng 
gawaing masa, pagpapalawak at konsolidasyon 
ng baseng masa at baseng gerilya. Sa isang 
banda, dapat nitong italaga ang sangkatlo ng 
lakas-tauhan sa mga bertikal na pormasyong 
gerilya para tumupad ng pangunahing gawaing 
militar at magsilbing angkla ng lakas pangmilitar 
ng nakadispers na mga yunit. 


Dapat na buuin at itatag ang 2-3 
lakas-kumpanyang larangang gerilya. na 
magkakatalikuran upang magsilbing malapad 
na maniobrahan ng mga horisontal at bertikal 
na pwersa ng hukbong bayan sa paglulunsad ng 
pakikidigmang gerilya na malaganap at masinsin. 
Kailangang sa proseso ng pagpapalaganap 
ng pakikidigmang gerilya, saklawin ng mga 
larangang gerilya ang estratehikong bahagi ng 
kalupaang mabundok at magubat at paabutin 
hanggang sa bulubunduking kapatagan, tabing- 
haywey at baybay-dagat na makapal ang 
populasyon at kung saan pinakamatalim ang 
tunggalian ng mga uri at pinakamasahol ang 
pyudal at malapyudal na pagsasamantala. 


Paramihin at itaas ang kalidad ng mga yunit ng 
milisyang bayan sa paglulunsad ng pakikidigmang 
gerilya ng masa. Mahalaga ang papel ng mga 


milisyang bayan sa pagbibigay ng suportang 
kombat sa likuran, paggigiya, pagbubuhat ng 
suplay at mga sugatan, pagsubaybay sa kilos 


ng kaaway at bilang karagdagang pwersa sa 
mga inilulunsad na taktikal na opensiba ng mga 
pultaym na yunit gerilya ng hukbong bayan. 


Kailangang mahigpit na hawakan at sapulin 
ang mahalagang turo ni Mao na ang tagumpay 
sa isang digmaan ay pinagpapasyahan ng lakas at 
determinasyon ng mamamayan at hindi ng mga 
makabagong armas lamang. Minamaliit natin 
ang kaaway sa estratehiya bilang tigreng papel 
subalit kailangan silang seryusohin sa taktika. 
Kailangan nating kumpiskahin ang makabagong 
armas na hawak ng kaaway upang patuloy na 
itaas ang mapandurog na kakayanan ng hukbo 
at grumadweyt ang ating pakikidigmang gerilya 
tungo sa pakikidigmang makilos at pusisyunal 
sa mas mataas na estratehikong yugto ng 
pagkakapatas at opensiba. 


Sa kasalukuyan, nilulutas natin ang mga 
suliranin sa pagsulong mula sa gitna tungo sa 
sulong na bahagi ng estratehikong depensiba 
at mula sa mababa tungo sa mataas na antas 
ng pakikidigmang gerilya upang makatungtong 
sa bungad ng estratehikong pagkakapatas. 
Nangangahulugan ito ng maraming ulit na 
pagdaragdag ng kumulatibong lakas sa dami at 
kalidad ng tauhan at armas, paglawak at pagtatag 
ng baseng masa, pagtatayo ng baseng gerilya at 
baseng purok, paglitaw ng mga organo ng Pulang 
kapangyarihang pampulitika sa buong kapuluan 
para sa mas masaklaw na pamumuno sa masa at 
pagdaluyong ng ga-higanteng kilusang masa sa 
kanayunan at kalunsuran. 


Pangunahing nagmumula ang bulto ng 
sandata ng NPA sa nakukumpiskang armas at 
kagamitang militar ng bawat nagagaping yunit 
ng kaaway sa mga labanan. Ang kaaway ang 
naglalakad na armori ng Hukbo at kailangan 
nitong magpakahusay at magpakadalubhasa sa 
iba't ibang taktika at paraan ng pakikipaglaban 
para agawin ang sandata ng kaaway. Susi ang 
determinasyon at mataas na diwang gapiin ang 
kaaway sa mga labanang anihilatibo habang 
pinadudugo at inuuk-ok ang moral ng palalong 
kaaway mula sa mga pinsala sa mga labanang 
atrisyon na inilulunsad ng mga pwersang gerilya. 


Tulad sa ibang rehiyon sa bansa, ang NPA sa 
Timog Katagalugan ay magiting na nagtatanggol 
at binibigo ang maigting na pananalakay ng mga 
mersenaryo at pasistang AFP at PNP. Gumagamit 
ang kaaway ng pwersang ilang beses na superyor 
ang lakas, kagamitan at armas laban sa mahinang 
pwersa ng Hukbo. Sa kasalukuyan, nakadeploy 
sa rehiyon ang katumbas ng mahigit 22 batalyon 
ng pinagsamang pwersa ng AFP at PNP para sa 
inilulunsad nitong 78Bkontra-rebolusyonaryong 
gera. Kung isasama pa ang anim (6) na batalyon 

ng CAFGU, magiging 28 batalyon lahat ang 
kabuuang pwersa na nakadeploy sa rehiyon. 


Sa mahusay na pagtatalaga ng pwersa, 
napanatili ng mga pwersang gerilya ang mataas 
na inisyatiba at pleksibilidad sa pagharap at 
pagpapapurol sa mga napapokus na operasyon 
ng kaaway sa mga larangang gerilya ng rehiyon. 
Mula 2017 hanggang 2020, nailunsad ng NPA 
sa TK ang kabuuang 276 na mga taktikal na 
opensiba kung saan nagtamo ang kaaway ng 
kaswalting 284 patay, 261 sugatan, 2 binihag 
at 10 napasuko sa labanan. Katumbas ito ng 
mahigit isang batalyong kaswalti. Kinumpiska ng 
hukbong bayan ang kabuuang 159 na riple kung 
saan ang 85 ay malalakas na kalibre. Winasak at 
sinira rin ang ilang sasakyang militar sa proseso 
ng mga labanan. 


Nag-iilusyon ang rehimen na mapupuksa 
nito ang armadong pwersa ng rebolusyon 
bago matapos ang panunungkulan ni Duterte 
sa 2022. Ilang beses nang binago-bago at 
pinalawig ng rehimen at AFP ang dedlayn na 
tatapusin ang rebolusyon sa mga publikong 
pamamahayag nito. Ampaw ang ipinamamarali 
ng AFP na whole of nation approach. Ilusyon 
at marupok ang tinutungtungan ng kampanya 
nitong mga deklarasyon ng “persona non grata” 
ng mga lokal na gubyerno na ipinasa sa paraan 
ng pamimilit at intimidasyon. Ang pinekeng 
maramihang pagsuko ng diumanong mga NPA 
mula sa sibilyang populasyon ay maliwanag 
na desperasyon upang lumikha ng ilusyon na 
nagwawagi ang “kontra-insureksyong” programa 
ng rehimen, habang patagong nakikinabang 
sa milyun-milyong pondong nakalaan para sa 
E-CLIP at iba pang hungkag na programa ng 
reaksyunaryong gubyerno at mersenaryong AFP. 


Desperadong naninimot ang kaaway ng mga 
pasibo at lumisan nang mga dating pwersa 
ng NPA, kahit ang matatagal nang umalis sa 
rebolusyonaryong pagkilos, para lamang may 
maiprisinta sa publiko at midya na mga sumuko 
at pagkatapos, kumubra ng mga pabuya mula sa 
E-CLIP. 


Nagpaparamihan ang bawat kumand 
ng AFP at PNP ng mga mapapasuko 
kahit mga karaniwang sibilyan lamang na 
inilulusot bilang mga pekeng nagsurender 
na NPA dahil sa insentiba na sa bawat 
mapapasuko nila ay tatanggap sila ng 


P21,000 pabuya. Sa ganitong paraan, nagiging 
malaking palabigasan at gatasan ng AFP at PNP 
ang programa sa E-CLIP ng rehimen. 


Sa ilalim ng Barangay Development Program 
(BDP) ng rehimen, nakakuha ng bagong 
palabigasan at gatasan ang mga heneral ng 
AFP at NTF-ELCAC sa nakalaang P16.4-bilyong 
pondo. Ginagamit na pansuhol ng NTF-ELCAC 
sa mga barangay ang P20-milyon matatanggap 
kapag diumano nalinis ng barangay ang “banta 
ng insurhensya.”  Nag-iilusyon at niloloko ng 
NTF-ELCAC, at mga heneral ng AFP at PNP ang 
taumbayan sa pagyayabang na ang kakarampot 
na P20-milyong pondo ang papawi sa kahirapan 
at atrasadong kundisyon ng mga magsasaka at 
katutubong mamamayan. Ang mga ito ay pulos 
pantapal na solusyon na hindi bumabago sa 
pusisyon ng masang magsasaka at katutubong 
mamamayan na api't pinagsasamantalahan at 
walang boses sa pulitika. 


Ngunit hindi nangangahulugang “di 
nagtamasa ng pinsala ang rebolusyonaryong 
kilusan sa proseso ng mga gitgitang labanan. Sa 
parehong panahong sinusuri, nagtamo rin ang 
hukbong bayan ng kabuuang 139 na kaswalti 
kung saan 68 ang namatrtir, 44 ang nasugatan at 
27 ang nadakip. May mga bahagi ring umatras 
at may mga bahagi namang nabawi. Ang mga 
pinsalang ito ay mga pansamantala lamang. 
Tiyak na makakapangibabaw ang Partido at 
Hukbo tulad sa mga nakaraang Oplan ng kaaway 
dahil handa itong matuto sa mga pagkakamali 
at ginagamit nitong armas ang mga natutunang 
leksyon upang panibagong bumangon at 
magpanibagong lakas at sigla. 


Ang pinakatiyak na garantiya na patuloy na 
mag-aalab ang rebolusyon ay ang malawak na 
kahilingan ng masang api't pinagsasamantalahan 
na baguhin ang bulok at bangkaroteng sistemang 
panlipunan sa Pilipinas na (matagal nang 
pinaghaharian ng sasandakot na mga oligarko 
ng malalaking kumprador, uring panginoong 
maylupa at mga burukrata. Sa bawat kalupitan 
at kabuktutang inihahasik ng estado ng 
naghaharing uri sa mamamayan ay naipupunla 
ang binhi ng paglaban. Ang labis na kahirapan, 
pagsasamantala at karahasan ng estado ang 
matabang lupa para patuloy na papag-alabin 
ang sulo ng rebolusyon sa Pilipinas hanggang 
sa ganap na tagumpay. 


KOMUNISTA, REBOLUSYONARYONG HUKBO, HINDI TERORISTA! 


SUMAPI SA BAGONG HUKBONG BAYAN! 

